text:
Ku : MAMAT SASMITA
Dina sistim téknologi tradisional, saeutikna aya dalapan rupa parabot
tradisional (unsur kabudayaan fisik), nu sok dipaké ku masarakatna dina
kahirupan sapopoé. Nyaéta : 1. Alat produksi
atawa parabot keur ngalaksanakeun pagawéan sapopoé nepi ka aya hasilna
sangkan bisa lumangsungna kahirupan, upamana batu keur ngarieus nepi ka alat
keur ninun. 2. Alat keur nyieun seuneu. 3. Pakarang nyaéta alat keur béla diri
tina gangguan sato galak jeung alat keur neukteuk, motong, nojos, neunggeul
upamana bedog, péso, gegendir. 4.
Wawadahan kayaning tolombong, carangka, ayakan jeung sajabana ti éta. 5.
Dahareun upamana lalab-lalaban, bubuahan, beubeutian, sisikian. 6. Papakéan,
kumaha nyieunna jeung naon bahan nu dipakéna. 7. Tempat keur nyalindung atawa imah,
pangaweruh nu aya pakaitna jeung arsitéktur tradisional. 8. Alat transportasi,
upamana rakit, cikrak, dongdang.
Nu rék dibahas dina ieu tulisan téh nyaéta kumaha carana urang Sunda
nyieun seuneu, maksud téh alat naon waé nu kungsi dipaké ku urang Sunda jaman
baheula sangkan bijil seuneu. Seuneu kacida diperelukeunana dina kahirupan
manusa ti mangsa bihari nepi ka kiwari, malah aya nu nyebutkeun mun hiji bangsa
geus bisa ngawasa seuneu, éta téh ciri geus aya kamajuan. Gunana seuneu mangsa
bihari diantarana keur nyieuhkeun sato galak jeung sangkan teu mopoék,
satuluyna keur barang asakan atawa ngawétkeun dahareun. Cék nu rahul mah seuneu diciptakeun ku Nu Maha
Kawasa téh ukur keur jelema, da sasatoan mah teu perelueun.
Huntu gelap
Kacapangan huntu gelap dilarapkeun kana batu panas nu dianggap ragrag
ti langit. Cék dongéng (lisan) kolot baheula, dina mangsa hujan angin dor-dar
gelap, keur kaayaan kitu tuluy aya tatangkalan nu jangkung kabéntar ku gelap
nepi ka peunggas bari jeung ngelun haseupan, majarkeun éta téh duruwiksa nu dicéntang
ku gelap, pélorna téh mangrupa batu. Tah dina tatangkalan kitu mun leukeun ditéangan
sok kapanggih guruntulna batu nu dipaké nyentang duruwiksa tadi, batu eta
disebutna huntu gelap. Biasana batu huntu gelap téh tara gedé paling gé saukuran
dampal leungeun, rajeun batu kitu téh diampihan, cenah mah batu huntu gelap
alus pisan mun dipaké keur nyieun seuneu, papasanganana jeung gandawesi.
Tina dongéng ieu boga harti kasadaran kana ayana seuneu geus nyampak,
kaharti ari kituna mah, hiji barang (tatangkalan) nu kasamber gelap geus pasti
hurung, leutikna ngelun aya haseupan. Ngan palebah aya batuna nu teu pati
kaharti, sabab gelap mah tara aya batuan, paling ge sorana nu ngaguludug tarik.
Cék katerangan kamus basa Sunda Danadibrata mah huntu gelap téh nyaéta
batu météor, nu ragrag ti langit. Tangtu batu météor nu ragrag tur neumbag kana
tatangkalan dina kaayaan kacida panasna, nepi ka tatangkalan téh tutung, ngelun
haseupan, malah bisa jadi kahuruan, mun batu météorna geus tiis warnana sok
semu hideung. Ku lantaran sarua jolna ti
langit boh gelap (guludug) boh batu météor komo mun jolna batu météor téh dina
mangsa keur hujan angin dor-dar gelap, jadi wé disebut huntu gelap. Pangna
disebut huntu sabab lolobana nu kapanggih batu téh sagedé dampal leungeun tur
wangunna siga huntu jalma nu hareup atawa méh siga kampak keupeul. Malah aya nu
nyebutkeun huntu gelap téh kampak keupeul (kapak genggam), lamun di hiji tempat
kapanggih kampak keupeul bisa jadi di tempat éta kungsi dicicingan ku manusa
purba, manusa jaman batu.
Miruha
Miruha téh asal kecapna tina piruha. Dina kamus basa Sunda Danadibrata
disebutkeun harti piruha téh nyaéta carana nyieun seuneu ku jalan ngagésrékkeun
dua awi awi garing palebah hinisna, nepi ka lamun tapakna diteundeunan kawul
jadi ruhay. Miruha carana karuhun Sunda nyieun seuneu. Ari cék kamus basa Sunda
LBSS mah piruha teh ngayakeun (ngahurungkeun) seuneu ku ngagésrék-gésrékkeun
awi garing. Dina kamus séjén mah teu kapanggih kecap piruha téh, boh dina kamus
Sunda-Inggris Hardjadibrata, boh dina kamus Sunda-Inggris Jonathan Rigg, kitu
deui dina kamus Sunda-Belanda Coolsma gé teu kapanggih.
Dina prak-prakanana miruha, salah sahiji awi garing téh kudu
diteueulkeun atawa disindekelkeun kana barang séjén nu leuwih kuat tuluy
ditahan ku keuneung atawa ku dampal suku, ari awi hiji deui, ngagésrékkeunana kudu didedetkeun pisan,
kakara babari panasna. Demi nu disebut kawul nyaéta bulu, aya nu nyebut lukut
lemes, dina tangkal kawung ayana di jeroeun kalokop palapah daun kawung. Supaya
kawul alus dipakéna, kawul nu kakara meunang ngala tina tangkal kawung kudu
dikeueum heula ku cai sapu paré beunang meuleum, tuluy digaringkeun ku jalan
dipoé dina mangsa keur panas poé éréng-éréngan, sanggeus garing pisan kakara
bisa dipaké.
Kecap sejen nu saharti jeung miruha nyaeta celepot atawa celetok
(tingali dina kamus Sunda-Inggris Hardjadibrata, LBSS jeung buku Kompendiun
Istilah Sistem Pertanian Tradisional Sunda).
Géré
Salian ti miruha, aya deui nu disebut ngagéré, ngagéré mah dilakukeun
dina kai garing nu aya liangan (alusna urut liang bangbara), panggéréna nyaéta
rokrak kai kira-kira sagedé curuk, panjangna sahasta, tuluy dipuntir-puntir,
digelang ku dua dampal leungeun bari rada diteueulkeun atawa didedetkeun.
Sanggeus ngebul lantaran panas kakara dipurulakan ku kawul ambéh jadi ruhay.
Kanyaho nyeiun seuneu ku cara ngagéré méh aya di unggal bangsa, geus jadi
kanyaho balaréa utamana keur jelema nu resep ngalalana ka leuweung atawa ka
gunung, malah jadi pelajaran dasar keur survival
Kecap kawul sinonimna lumlum
Tékér
Sanggeus urang Sunda wanoh kana beusi atawa waja (maléla), cara nyieun
seuneu gé robah, asalna ku jalan miruha atawa ngagéré jadi ku cara ditékér,
sabab dianggapna leuwih praktis jeung alatna leuwih babari mun dibawa
kamana-mana.
Alatna disebut gandawesi jeung batu seuneu ditambah ku kawul. Carana
batu seuneu ditékérkeun kana gandawesi nepi ka ngaburicak bijil kembang seuneu,
pépétélan kembang seuneu diusahakeun keuna kana kawul, nepi ka kawul téh ruhay.
Gandawesi téh leunjeuran beusi atawa waja gedéna kira-kira sagedé cinggir panjangna satengah
jeungkal. Ari batu seuneu cukup sagedé indung leungeun tur batuna nu kawilang teuas.
Tina kecap tékér jadi panékér nyaéta alat paranti nékér sangkan kaluar
seuneu.
Ka béhdieunakeun, sanggeus aya minyak béngsin jeung aya batu seuneu
beunang nyieun pabrik, panékér robah deui, asalna maké gandawesi jadi robah
leuwih praktis, najan unsur gandawesi jeung batu seuneu tetep aya ngan kawul
geus teu dipaké diganti ku kapas atawa kapuk nu geus dibaseuhan ku minyak béngsin,
dilengkepan ku simsim atawa sumbu.
Gandawesi nu asalna leunjeuran waja kira-kira satengah jeungkal
jadi buleud siga gilinding leutik rérégéan sagedé suuk, batu seuneu nu asalna
saguruntul sagedé indung leungeun jadi robah sagedé béas. Cara makéna gé leuwih
praktis, ukur diteken ku indung leungeun bari rada disorodotkeun, nepi ka
gandawesi buleud téh ngagésrék kana batu seuneu nu nyumput handapeun gandawesi.
Panékér mangsa kiwari geus tara maké béngsin jeung teu maké simsim tapi geus diganti ku cai
gas, ari gandawesi jeung batu seuneuna mah tetep aya kénéh, najan aya nu geus
diganti ku mahnit. Sesebutanana gé geus arang nu nyebut panékér, tapi leuwih
mindeng disebut korék gas.
Nengetan kumaha carana urang Sunda mangsa bihari nyieun seuneu, nu
didadasaran ku cara ngagésrékkeun dua barang nu sarua (awi jeung awi, kai jeung
kai) atawa dua barang nu béda (beusi jeung batu), sabenerna mah cara kitu téh méh
sarua jeung nu dilakukeun ku bangsa deungeun boh di Asia boh di Éropa. Ngan nu
matak reueus téh pédah éta aya réngkol kecapna dina basa Suinda, utamana kecap
piruha, najan boa-boa kecap piruha téh asalna tina ruruh, basa Sangskerta, nu
hartina duruk. Rék kitu rék kieu, kecap piruha geus ngabeungharan basa Sunda,
geus ngabeungharan budaya Sunda.
Tulisan ieu mangrupa tulisan awal, sakadar bubuka keur nu resep kana
perkara antropologi budaya hususna étnografi, kahareup mah kudu aya panalungtikan
deui nu leuwih daria, da dihenteu-henteu gé ieu téh tatapakan budaya Sunda.
Sababaraha kecap basa Sunda nu
aya patalina jeung seuneu
Piruha, cara nyieun seuneu luluhur
Sunda ku jalan ngagesrekkeun papada awi garing palebah hinisna.
Piruruhan tina kecap ruruh nu hartina
duruk, ngaduruk sangkan beresih, tempat pameuleuman beusi di gosali.
Pirun, mirun seuneu, ngahurungkeun
seuneu.
Huru, duruk, kahuruan, kacilakaan nu
dilantarankeun ku seuneu gedé sarta ngancurkeun wawangunan
Hurung, aya seuneuan.
Ruhak, seuneu dina areng méméh pareum
jadi lebu.
Ruhay, cahayaan, aya seuneuan tapi teu
hurung.
Duruk, ngaduruk, ngamusnahkeun barang
atawa runtah ku seuneu.
Paribasa : seuneu hurung dipancaran hartina nu keur ambek dipanasan nepi
ka leuwih ambek deui. Pancar téh suluh nu kacida garingna, mun diduruk babari
hurungna.
Rumah Baca Buku Sunda Mei 2012
Sumber
bacaan :
- Pengantar Ilmu Antropolgi, Kuncaraningrat,Rineka Cipta,
edisi revisi 2009
- Kamus Basa Sunda R.A.Danadibarata, Kiblat Buku Utama, 2006
- Kamus Umum Basa Sunda LBSS, Geger Sunten, 2007
(Dimuat dina majalah Cupumanik No.107 Juni 2012)


c: text/html

text:
Dalima
Dalima (Punica granatum) ngarupakeun tangkal leutik nu jangkungna 'ukur' 5–8 m, asalna ti wewengkon Iran nepi ka Himalaya di India kalér, tapi geus dipelak di sakuliah tatar Méditerania ti jaman kuna[1]. Kiwari, ieu tutuwuhan bisa dipanggihan nepi ka wilayah tropis Asia Tenggara jeung Afrika.
Daptar eusi
Daun & buah[édit | édit sumber]
Daun dalima mah patonggong-tonggong atawa rada nyingsal, hérang, heureut (panjang 3–7 cm, lébar 2 cm). Kembangna beureum (rupa-rupa, ti kayas nepi ka burahay), diaméterna 3 cm, diwangun ku lima makuta atawa leuwih. Bentuk buah Dalima buleud héksagonal, gedéna 7–12 cm (diaméter). Cangkangna rada kandel, kelirna beureum (atawa leuwih ngora nepi ka semu héjo), ngabungkus 600-an siki[2]. Bagian anu bisa didahar nyaéta daging nu ngabungkus sikina, nu matak ngirut kusabab kelirna anu beureum.
Tangkal Dalima bisa tahan hirup dina usum halodo, sarta bisa tumuwuh di patempatan nu garing. Di patempatan nu leuwih baseuh, tangkal Dalima leuwih gampang ruksak alatan inféksi akar. Dina usum tiis, Dalima bisa tahan hirup nepi ka hawa kira −10 °C.
Hiji-hijina spésiés séjén dina genus Punica, Punica protopunica, ukur aya di pulo Sokotra. Nu ieu mah kembangna kayas, sedengkeun buahna leuwih leutik jeung kurang amis.
Étimologi[édit | édit sumber]
Ngaran genus Punica dicokot ti bangsa Funisia nu boga jasa nyumebarkeun ieu tutuwuhan (pikeun alesan ageman), sedengkeun granatum dicokot tina ngaran buah ieu dina basa Prancis (kasebut dina catetan taun 1532.
Melak & mangpaatna[édit | édit sumber]
Di Georgia jeung Armenia ka wétankeun nepi ka Laut Hideung, tangkal Dalima tumuwuh liar di sabudeureun padumukan kuna nu teu dipiara. Sésa-sésa nu kapanggih nunjukkeun yén ieu pepelakan téh geus aya 3000 taun ka tukang[3]. Sumebarna ka Cina jeung Asia Tenggara sigana mah dibawa ngaliwatan Jalur Sutra atawa ngaliwatan laut.
Katuangan[édit | édit sumber]
Nu diala tina buah Dalima téh daging nu ngabungkus sikina. Rasana biasana amis, tapi sok aya kesedna, alatan kandungan taninna. Di Timur Tengah jeung India, jus Dalima ilaharna dijus. Jus dalima nu geus diamisan dikentelkeun disebutna sirop grenadin, dipaké dina rupa-rupa katuangan Pérsia, tapi kadieunakeun mah kagusur ku tomat.
Di India, Pakistan, jeung Timur Tengah, siki Dalima liar sok ogé dipaké salaku bungbu, katelahna anardana (tina basa Pérsia: siki dalima). Dijieunna ku cara meresihan siki tina dagingna, lajeng digaringkeun salila 10–15 poé. Ngarah teu nyelap dina huntu, sikina ieu kadang sok terus ditipungkeun. Di Azérbaijan jeung Armenia, dalima ogé dipaké keur nyieun arak.
Pikeun kawarasan[édit | édit sumber]
Hiji buah Dalima (gumantung kana kualitasna) bisa nyukupan 40% pangabutuh vitamin C sapopoé manusa sawawa, ogé beunghar ku asam folat jeung antioksidan. Ieu buah euyeub ku polifénol, lolobana tanin nu bisa dihidrolisis, di antarana punikalagin, antioksidan nu bisa meungkeut radikal bébas.
Dina sababaraha uji klinis, jus Dalima kabuktikeun jitu pikeun ngurangan sababaraha faktor résiko jantung, kayaning oksidasi LDL, status oksidatif makrofag, jeung formasi sél budah, nu sadayana bisa ngabalukarkeun atérosklérosis jeung kasakit jantung[1]. Dalima bisa ngurangan tekenan getih sistolik ku cara nginhibisi énzim pangobah angioténsin (ACE, angiotension converting enzyme) dina sérum[4]. Jus dalima ogé sigana mah bisa diinum pikeun merangan kangker prostat[5][6] and osteoarthritis.[7]. Panalungtikan séjén di Universitas Wisconsin - Madison nunjukkeun yén jus dalima bisa ogé dipaké pikeun ngerém tumuwuhna kangker bayah [8].
Rujukan[édit | édit sumber]
- ↑ S. D. Doijode, Seed Storage of Horticultural Crops, p. 77
- ↑ How many seeds does a pomegranate have? (statistical analysis).
- ↑ The pomegranate in mythology
- ↑ Aviram M, Dornfeld L. Pomegranate juice consumption inhibits serum angiotensin converting enzyme activity and reduces systolic blood pressure Atherosclerosis 2001 Sep;158(1):195–8
- ↑ Can pomegranates prevent prostate cancer? A new study offers promise 26 September 2005
- ↑ BBC Juice 'can slow prostate cancer' 1 July 2006
- ↑ Pomegranate Fruit Shown To Slow Cartilage Deterioration In Osteoarthritis
- ↑ UW study shows pomegranate juice may help fight lung cancer
Tumbu kaluar[édit | édit sumber]
- Graham, S. A., J. Hall, K. Sytsma & S. Shi. 2005. Phylogenetic analysis of the Lythraceae based on four gene regions and morphology. Int. J. Pl. Sci. 166: 995–1017.
- Pomegranate Fruit Facts
- Pomegranate in Dali's painting
- Pomegranates: Jewels in the Fruit Crown
- A small caution: Pomegranate Juice and Medication Can Be a Dangerous Mix
- Pomegranate & Orange Blossom Syrup

robotstxt: allowed

filter: keep


text:
Bilih kuring mipit teu amit ngala teu bebeja, kalih bilih aya seratan nu teu kawidian pamugi neda widina. Hatur Nuhun
13 Oktober 2009
Ulukutek leunca
Bahan :
1/4 kg Leunca, 5 siki Cabe hejo, 5 siki Cabe beureum, Oncom saparapat gebleg dicacag-cacag ku peso sapertos cingcang oncom
Bungbu:
3 sihung Bawang beureum
2 sihung Bawang bodas
2 buku curuk Laja dipekprek atanapi disiksik ipis
2 lambar Salam
Sagagang Sereh digeprek
Cipati saparapat kalapa
Gula sacekapna
Uyah sacekapna
Pecin/Royco sacekapna
Ngadamelna :
Leunca piceunan gagangna, kumbah sing beresih. campurkeun sareng cabe hejo cabe beureum kenging ngumbah siksik serong.
Siksik bawang beureum + bawang bodas digoreng dugi ka layu. abruskeun leunca, oncom, cabe hejo + beureum nu kenging nyiksik, laja, salam, sereh.
Lebetkeun cipati.
Bungbuan uyah, gula, pecin. Dugi ka saat. raosan we!!
Upami bade ditambihan bungbu penyedap mangga bade ditambihan royco, si sedap, atanapi masako.


text:
Depéndensi Ross
Depéndensi Ross (Basa Inggris: Ross Dependency) nyaéta hiji wewengkon di Antartika. Wewengkonna malang antawis 160° imbit wétan nepi ka 150° imbit kulon, antawis Kutub Kidul jeung 60° lintang kidul. Depéndensi ieu dingaranan dumasar kana nami Sir James Clark Ross, nu manggihan Laut Ross, sarta ngawengku bagian ti Daratan Victoria, sarta kalobaannana bagian ti Lemah És Ross. Pulo Ross, Kapuloan Balleny, sarta Pulo Scott ogé mangrupa bagian ti Depéndensi, ogé jeung Pulo Roosevelt.
Tumbu kaluar[édit | édit sumber]
- New Zealand, Antarctica and the Southern Ocean — Kamentrian Hubungan Luar Nagri jeung Padagangan.
- Antarctica New Zealand
- 50 taun Markas Scott
- Sajarah - ti Universitas Canterbury
- Perangko Depéndensi Ross
- Peta Depéndensi Ross (bagian tengah)
- Panalungtikan ku NIWA di Antartika
Citakan:Administrative divisions of New Zealand Citakan:Realm of New Zealand Citakan:Antarctica navbox


text:
Dikumpulkeun ku:
Sanghyang Mughni Pancaniti
- Ulah gugur samemeh tempur, ulah perlaya samemeh perang. Indit ka medan jerit ulah dengki, lumampah ka medan dadalaga ulah dendam, lumaku ka medan tempur ulah ujub
- Taat sumembah kanu janten rama, sumujud tumut kanu janten ibu
- Dihareupeun aya kasusah, ditukang pasti aya kabungah
- Dahareun anu asup kanu awak, bakal jadi kulit, jadi daging, jadi sumsum, jadi balung, matak sing ati-ati
- Mudah-mudahan urang kakungkung ku rohmat pitulung nu Maha Agung.
- Sasanget-sangetna leuweung, moal leuwh sanget tibatan sungut
- Manusa mah beda jeung anjing budug di jarian, dimana paeh ngan saukur bilatungan, tapi manusa sajabana ti bilatungan bakal anggih jeung balitungan
- Kudu mampu tungkul kanu jukut, ulah tanggah ka sadapan, sing awas kana tincakan
- Amit kanu mangku lembur, kanu nyungsi dinu sepi, nu keur genah tumaninah
- Sanajan urang paanggang, hatemah paanjang-anjang. Sanajan urang papisah, kanu Maha Kawasa urang sumerah pasrah


text:
Bandéra Saudi Arabia
Bandéra Saudi Arabia (Basa Arab: علم المملكة العربية السعودية) nyaéta bandéra anu dipaké ku pamaréntah Saudi Arabia saprak 15 Maret 1973. Bandérana mangrupa bandéra héjo kalawan kaligrafi kalimah syahadat warna bodas sarta hiji pedang warna bodas. Warna héjo nu dipaké di bandéra ieu nyaéta Pantone 330 c / CMYK (%) C 100 - M 0 - Y 50 - K 50[1]
Daptar eusi
Pamakéan[édit | édit sumber]
Ku sabab kalimah syahadat suci, bandéra ieu heunteu umum dipaké dina kaos atanapi barang lian. Saudi Arabia pernah mrotés kana rancangan bal nu rék dikaluarkeun ku FIFA, midangkeun sadaya bandéra nagara pamilon Piala Dunya Maén Bal 2002, kaasup bandéra Saudi Arabia. Pajabat pamaréntahan Saudi Arabia nyarioskeun yén najong kalimah syahadat ku suku teu bisa ditampi. Usaha lian ku militér AS pikeun mincut haté barudak Apganistan ku cara nyebarkeun bal nu dihiasan ku bandéra, kaasup bandéra Saudi Arabia, ngarah kana unjuk rasa.[2]
Bandéra Saudi Arabia teu pernah dikibarkeun saparo tihang salaku tanda duka cita sabab, ngahandapkeunnana dianggap panghinaan.[3][4]
Bandéra nu biasa teu kénging dipasang vértikal dumasar kana hukum Saudi Arabia. Bandéra vértikal diproduksi husus nu mana kalimah syahadatna sarta pedangna diputer, sanajan ieu téh jarang sakumaha raloba nagara Arab kirang tradisi masang bandéra vértikal.[5]
Galeri[édit | édit sumber]
-
-
-
-
Bandéra Émirat Diriyah ti 1744 nepi ka 1818 sarta Emirat Nejd ti 1818 nepi ka 1891.
-
Bandéra Émirat Ha'il, 1835 nepi ka 1920
-
Bandéra Émirat Riyadh ti 1902 nepi ka 1921.
-
-
-
-
Bandéra Hejaz ti 1917 nepi ka 1920, dumasar kana Bandéra Pemberontakan Arab.
-
-
Bandéra lian[édit | édit sumber]
Panji sipil, pikeun pamakéan ku kapal padagang di laut, mangrupa bandéra héjo kalawan bandéra nagara di kanton kalawan wates bodas. Panji karajaan mangrupa bandéra nagara kalawan tangkal palem jeung pedang di canton-na.
-
Panji Karajaan (Rasio: 2:3)
-
-
-
-
-
-
Rujukan[édit | édit sumber]
- ↑ Flags of the World - Saudi Arabia
- ↑ Leithead, Alastair, "'Blasphemous' balls anger Afghans", BBC News Online, 2007-08-26. Disalin 2007-08-26.
- ↑ http://flagspot.net/flags/sa.html#half
- ↑ "Saudi King Fahd is laid to rest", BBC News, 2 August 2005.
- ↑ Saudi Arabia, FOTW Flags Of The World, 19 Januari 2008. Diaksés 13 Méi 2009.
Tumbu kaluar[édit | édit sumber]
- Saudi Arabia dina Flags of the World
- World Flags Information, Saudi Arabian page
- Saudi Arabian flag and associated information


text:
Kamis, 11 Desember 2014
Biantara Kapala Sakola Dina Paturay Tineung Siswa Smp
Do you like this story?
Sugrining puji sinareng syukur ka Rabb Anu Maha Suci, Allah anu maha ghofur, Alhamdulillah ku rahmat tur Inayahna urang sadayana tiasa kempel dina acara paturay tineung kelas tilu SMP Negeri 1 Cisaga, Kabupaten Ciamis. Sholawat sinareng salam mugia salawasana didugikeun ka apanutan urang sadayana, Nabi Muhammad SAW, ka para kulawargina, para sahabatna, tug dugi ka urang sadayana salaku umatna, anu mudah-mudahan tiasa nurut tumut ka anjeunna dugi ka ahir jaman, amiiin ya Allah ya Rabbal Alamin.
Bapa kalih Ibu guru miwah réngréngan staf SMP Negeri 1 Cisaga anu dipihormat,
Para sepuh atanapi wali siswa anu dipihormat.
Para tamu uleman miwah kasepuhan anu dipihormat.
Para siswa sakumna, anu dipikacinta.
Teu karaos nyérélékna waktos téh, tug dugi ka ahirna cunduk kana waktosna para siswa kelas genep bakal miang makalangan tur tandang nyorang léngkah nu baris datang. Asa nembé kamari para sepuh sumping ka sakola, nungtun murangkalihna kanggo daptar lebet ka SMP Negeri 1 Cisaga anu dipikacinta ieu. Ayeuna parantos ngaréngsékeun nyuprih élmu nyiar pangabisa, geusan bekel nyorang kahirupan. Tangtos baé lumangsungna kagiatan atikan di ieu sakola téh mangrupi hasil tina rampak gawé rancagé antawis urang sadayana; antawis guru sareng guru, guru sareng sepuh atanapi wali siswa, guru sareng siswa, tur para siswa sareng siswa. Ku kituna, langkung tipayun, simkuring seja ngahaturkeun rébu nuhun kana pangrojong ti sadayana. Mugia naon rupi anu parantos disorang ku urang sadayana téh sing jadi ibadah anu tangtosna diridoan ku Alloh SWT, amiin.
Bapa sareng ibu anu dipihormat, dina waktos ieu simkuring neda widi kanggo sasanggem anu utamina ditujukeun ka murangkalih siswa-siswi kelas genep, anu baris miang ngantunkeun SMP Negeri 1 Cisaga.
Anaking sakumna siswa anu dipikacinta tur dipikareueus, salila tilu taun hidep babarengan jeung ibu wah bapa guru dina kagiatan transper élmu atawa népakeun atikan. Geus nganteng tali kanyaah ti sakumna guru ka hidep saréréa. Guru mangrupa kolot hidep di sakola, anu dipaparin amanat pikeun ngaping, ngatik, dibarung rasa kaihlasan. Anapon hasilna, puguh baé henteu sarua. Aya nu hasilna hadé, aya nu meujeuhna, tur aya ogé nu kurang hadé. Éta mah geus jadi kailaharan dina saban kompetisi. Apan diajar ogé taya bédana jeung kompetisi, patanginas-tanginas, pagiat-giat, papinter-pinter, pabageur-bageur. Anu getol diajar tur tara ngarempak aturan sakola, tangtu hasilna bakal nyugemakeun. Sabalikna, anu rada léléwodé jeung mindeng ngarumpak aturan sakola mah tinangtu hasilna ogé moal pati nyugemakeun. Ku kituna, anu geus nyangking préstasi hadé, muga sing bisa ngundakeun deui préstasina. Pon kitu deui anu tacan pati nyugemakeun, muga ka hareupna hidep sing getol diajar, nurut kana piwuruk sepuh, tur tumut kana wejangan guru ngaji jeung guru di sakola. Cindekna muga hidep sing leuwih soléh, leuwih pinter. Hidep sing bisa jadi kareueus almamater, nyaah ka adi kelas, anu antukna jadi tuladeun pikeun adi-adi.
Anaking sakumna siswa anu dipicinta, ladang tina diajar genep taun di ieu sakola téh mangrupa bekel keur hidep pikeun nyorang léngkah mapag mangsa nu baris datang. Tangtuna ogé pikeun nyorang atikan ka sakola anu leuwih luhur, boh ka SMA atawa SMK, anu kadituna, hidep ulah pugag ngalap élmu sing nepi ka tingkat anu leuwih luhur. Papadaning kitu, bisi aya di antara hidep anu teu bisa neruskeun sakola ku sawatara alesan, poma ulah leutik haté. Sabab nyiar élmu mah henteu kudu di sakola formal baé. Anu penting mah hidep kudu getol maca, nyiar luang jeung pangalaman ka saluhreun. Réa tokoh anu bisa suksés kalayan henteu nyuprih sakola formal, tapi giat diajar tur rajin maca. Komo deui dina jaman ayeuna, pangaweruh téh ngabarak di dunya internét, kari daékna maca nu mangpaat. Papadaning kitu, lamun bisa mah muga baé hidep saréréa dikersakeun bisa neruskeun sakola, lantaran saumur hidep mah kawajibanna ogé nungtut élmu pangaweruh. Anu penting, mun bisa mah, ulah nepi ka kaluar ti SD téh kalah gurung-gusuh nuluykeun ka KUA, sanajan éta ogé teu salah ari geus siap lahir-batin mah.
Peupeujeuh dimana baé hidep ngancik, sakola sakumaha luhurna atawa meunang pagawéan sakumaha senangna, ibu jeung bapa teu weléh mihapé ulah nepi ka lali ka temah wadi. Hidep sing jadi generasi ngora anu cageur, bageur, pinter, singer. Ulah sakali-kali ngamomorékeun pangorbanan sepuh anu sakitu hésé capé ngabiayaan hidep, sangkan hidep jadi pinter tur soléh. Sing leuwih soson-soson diajar tur salawasna dibarengan ku ngadu’a. Insyaallah ku cara kitu, sagala paniatan urang pasti dipaparin kalancaran ku Allah Swt.
Anaking anu dipikahéman, dina mangsana ayeuna urang kudu paturay, lain hartina bakal paturay salaawasna tur megatkeun tali silaturahmi. Moal aya basana “mantan guru” komo “urut guru”, pon kitu deui sabalikna, moal aya istilah “urut murid”. Kacinta tur kanyaah ibu sareng bapa guru salawasna insyaAlloh manteng marengan léngkah-léngkah hidep. Upama isuk jaganing géto hidep aya lolongkrang, kalintang hadéna upama hidep nganjang ka dieu, komo deui mun hidep bisa népakeun élmu ka adi-adi hidep, ladang hidep nyuprih élmu nu leuwih linuhung.
Salila tilu taun babarengan, bisi hidep ngarasa boga kasalahan ka ibu jeung bapa guru, tangtu wé binarung rasa nu lénglang ibu jeung bapa guru ngahampura hidep. Pon kitu deui, bisi aya kasalahan ibu jeung bapa guru, muga hidep ogé ngahampura. Hayu urang silih lubarkeun, da ari manusa mah moal leupas tina kasalahan. Mugia baé balungbang timur, caang bulan 14, jalan gedé sasapuan.
Bral, miang, tandang makalangan kalayan teu perlu ringrang ngayonan jaman nu beuki garang!
Sakitu baé nu kapihatur, urang pungkas ku du’a Robbana atina pidunya hasanah wafil akhiroti hasanah waqina adza bannar…amiin yaa robbal ‘alamiin
Wassalammualaikum wr.wb
This post was written by: Franklin Manuel
Franklin Manuel is a professional blogger, web designer and front end web developer. Follow him on Twitter


text:
Mesir
Républik Arab Mesir, leuwih dikenal salaku Mesir, (basa Arab: مصر, Maṣr) mangrupa hiji nagara nu kalobaannana wewengkonna aya di Afrika bagian kalér-wétan.
Lega wewengkonna kira-kira 997.739 km² Mesir nyapluk Samananjung Sinai (dianggap sabagé bagian ti Asia Kidul-Kulon), teras kalobaannnana wewengkonna aya di Afrika Kalér. Mesir tepung wates jeung Libya di kulon, Sudan di kidul, jalur Gaza jeung Israél di kidul-wétan. Watesna jeung cai nyaéta liwat Laut Tengah di kalér jeung Laut Beureum di wétan.
Mayoritas populasi Mesir nyicingan di sisi Sungai Nil (kira-kira 40.000 km²). Kalobaannana daratan mangrupa bagian ti sagara keusik Sahara nu jarang dicicingan.
Mesir katelah eujeung peradaban kuna jeung sababaraha monumén kuna pangmegahna di dunya, misalna Piramid Giza, Kuil Karnak jeung Lebak Raja sarta Kuil Ramsés. Di Luxor, hiji kota di wewengkon kidul, aya kira-kira artéfak kuna nu nyapluk kira-kira 65% artafak kuna di dunya. Ayeuna, Mesir diakuan luas salaku pusat budaya jeung politik utama di wewengkon Arab jeung Wétan Tengah.
Daptar eusi
Politik[édit | édit sumber]
Mesir bentukna républik ti 18 Juni 1953. Mohamed Hosni Mubarak geus ngajabat salaku Présidén Mesir dina lima période, ti 14 Oktober 1981 saenggeus rajapati Présidén Mohammed Anwar el-Sadat. Salian éta, manéhna mingpin ogé Partai Démokrat Nasional. Perdana Menteri Mesir, Dr. Ahmed Nazif diistrénan dina 9 Juli 2004 pikeun ngagentosan Dr. Atef Ebeid.
Kakawasaan di Mesir diatur ngagunakeun sistem semiprésidénsial multipartai. Téoritisna, kakawasaan éksekutif dibagi antara présidén jeung perdana menteri tapi dina praktikna kakawasaan musat dina présidén, nu dina kiwari dipilih dina pamilu nu kandidatna tunggal. Mesir ngayaan ogé pamilu parlemén multipartai.
Dina ahir Februari 2005, Présidén Mubarak ngabéwarakeun parobahan aturan pamilihan présidén nuju ka pamilu multikandidat. Pikeun kahiji kalina, ti 1952, rahayat Mesir mibanda kasempetan pikeun milih pamingpin ti daptar sababaraha kandidat. Tapi, aturan nu anyar ogé nerapkeun sababaraha batesan sangkan rupa-rupa inohong, kawas Ayman Nour, heunteu bisa sihungan dina pamilihan jeung Mubarak meunang deui dina pamilu.
Dina ahir Januari 2011, rahayat Mesir ménta Présidén nu waktos éta maréntah, Hosni Mubarak, pikeun mundur ti jabatanna. Nepi ka 18 poé aksi démonstrasi gedé méntaan Présidén Hosni Mubarak mundur, ahirnya dina kaping 11 Fébruari 2011, Hosni Mubarak resmi mundurkeun awak.
Démografi[édit | édit sumber]
Mesir mangrupa nagara Arab nu populasina panglobana, kira-kira 74 yuta jalmi. Méh sakabéh populasi musat di sapanjang Walungan Nil, utamana Iskandariyah jeung Kairo, jeung sapanjang Délta Nil jeung deukeut Terusan Suéz. Méh 90% ti populasina mangrupa pangagem Islam jeung sisana Kristen (utamana didominasi Koptik.
Pangaruh Méditérania (kawas Arab jeung Italia) jeung Arab muncul di kalér, jeung aya sababaraha populasi asli hideung di kidul. Loba téori geus diusulkeun ngeunaan asal urang Mesir, tapi teu aya nu konklusif, jeung nu panglobana ditarima nyaéta yén masarakat Mesir téh mangrupa campuran ti urang Afrika Wétan jeung Asiatik nu pindah ka lebak Nil saenggeus jaman és. Urang Mesir ngagunakeun basa ti kulawarga Afro-Asiatik (saméméhna dikenal salaku Hamito-semitic).
Babagian Administratif[édit | édit sumber]
Mesir dibagi kana 26 kagubernuran (muhafazat; tunggal – muhafazah):
Agama[édit | édit sumber]
Agama miboga laku gedé dina kahirupan di Mesir. Teu resmina, azan nu diaweuhan lima kali sapoé jadi panangtu sababaraha kagiatan. Kairo ogé dikenal eujeung laloba munara masjid jeung garéja. Dumasar kana konstitusi Mesir, sakabéh paundang-undangan kedah cocog jeung hukum Islam. Nagara ngakuan mazhab Hanafi liwat Kamenterian Agama. Imam dilatih di sakola kaahlian keur imam jeung di Univérsitas Al-Azhar, nu miboga komite pikeun masihan fatwa ngeunaan masalah agama.
90% ti populasi Mesir mangrupa pangagem Islam, mayoritas Sunni jeung sabagian ogé ngagem ajaran Sufi lokal. Kira-kira 10% populasi Mesir ngagem agama Kristen; 78% dina dénominasi Koptik (Koptik Ortodoks, Katolik Koptik, dan Protestan Koptik.
Atikan[édit | édit sumber]
Sajarahna, modérnisasi atikan di Mesir mimitina ti pangenalan kamajuan ilmu pangaweruh jeung téhnologi Napoléon Bonaparté wanci panalukan Mesir.[rujukan?] Kamajuan ilmu pangaweruh jeung téhnologi nu dipiboga ku Napoléon Bonaparté ti Perancis ieu, méré inspirasi nu kuat kana para panganyar Mesir pikeun ngalaksanakeun modérnisasi atikan di Mesir nu dianggapna stagnan.[rujukan?] Di antara inohong-inohong éta, Jamaluddin al-Afghani, Muhammad Abduh, jeung Muhammad Ali Pasha.[rujukan?]
Sistem Atikan di nagara Mesir kaasup[rujukan?]:
- Sakola Dasar (Ibtida’i)
- Sakola Nengah Kahiji (I’dadi)
- Sakola Nengah Luhur (Tsanawiyah ‘Ammah)
- Atikan Luhur
Tempo ogé[édit | édit sumber]
Tumbu luar[édit | édit sumber]
Tingali ogé Mesir di Wikivoyage
- (en) Situs resmi
- (en) Situs resmi pariwisata
- (en) Egypt through the ages
Bahrain · Jalur Gaza · Irak · Iran · Israél · Tepi Kulon · Kuwait · Libanon · Mesir · Oman · Qatar · Saudi Arabia · Siprus · Siprus Kalér1 · Suriah · Turki · Uni Émirat Arab · Yaman ·Yordania
Apganistan · Aljazair · Arménia · Azerbaijan · Djibouti · Éritréa · Géorgia · Libya · Maroko · Pakistan · Somalia · Sudan · Tunisia · Sahara Kulon · (RDAS)
Nagara panénjo
Afrika Tengah • Bosnia jeung Hérzégovina • Muangthai
Organisasi jeung masarakat Muslim panénjo
Front Pangbébas Nasional Moro • Républik Turki Siprus Kalér
Organisasi panénjo internasional
Organisasi Sabilulungan Ékonomi • Uni Afrika • Liga Arab • Gerakan Non-Blok • PBB
Afrika Kidul · Républik Afrika Tengah · Aljazair · Apganistan · Angola · Antigua jeung Barbuda · Arab Saudi · Bahama · Bahrain · Bangladésh · Barbados · Belarus · Belize · Bénin · Bhutan · Bolivia · Botswana · Brunéi · Burkina Faso · Burundi · Chad · Chili · Djibouti · Dominika · Républik Dominika · Ékuador · Éritréa · Éthiopia · Filipina · Gabon · Gambia · Ghana · Grénada · Guatemala · Guinéa · Guinéa-Bissau · Guinéa Khatulistiwa · Guyana · Honduras · India · Indonésia · Iran · Jamaika · Kamboja · Kamérun · Kénya · Kolombia · Komoro · Républik Kongo · Républik Démokratik Kongo · Koréa Kalér · Kuba · Kuwait · Laos · Lésotho · Libanon · Libéria · Libya · Madagaskar · Maladéwa · Malawi · Malaysia · Mali · Mauritania · Mauritius · Mesir · Mongolia · Maroko · Mozambik · Myanmar · Namibia · Nepal · Nikaragua · Nigér · Nigéria · Oman · Pakistan · Paléstina · Panama · Pantai Gading · Papua Nugini · Peru · Qatar · Rwanda · Saint Lucia · Saint Vincent jeung Grenadines · Sao Tome jeung Principe · Sénégal · Seychelles · Siérra Léone · Singapura · Somalia · Sri Lanka · Sudan · Suriname · Swaziland · Suriah · Tanjung Vérdé · Tanzania · Thailand · Timor Lésté · Togo · Trinidad jeung Tobago · Tunisia · Turkménistan · Uganda · Uni Émirat Arab · Uzbékistan · Vanuatu · Vénézuéla · Viétnam · Yaman · Yordania · Zambia · Zimbabwé
Arménia · Azerbaijan · Brasil · Republik Rahayat Cina · Él Salvador · Kazakhstan · Kosta Rika · Kroasia · Kyrgyzstan · Méksiko · Monténégro · Sérbia · Ukraina · Uruguay


text:
Iwan Hanjuang
(Pinter jeung Hade.
)
Sohib, ngalalana di dunya teu leupas jelema hadé jeung pinter, duanana asa sarua, hésé ngabédakeunana lamun ditempo panon buligir, tapi kacida pisan bédana, lamun urang bisa ngaragap ku haté anu wening, bari muntang ka nu kawasa.
Di dunya gampang pisan néangan jelema pinter, tapi hésé pisan manggihan jelema hadé. Nu teu weleh tutulung ka nu butuh bari teu balitungan pamulang tarima.
Néangan jelema bersih haténa ngan bisa dirasakeun ka sorangan, tapi jelema anu guminter balatak aya dimana-mana, jelema anu beungeut nyanghareup hate mungkir. Panggih unggal usik sarua jeung renghapna napas, bari teu ngukur yén ajén manéhna can tangtu bener, sanajan ngadongéngkeun shalat acong-acongan unggal manjing waktu, bari lalampahan taya pieunteungeun.


text:
Cingcin Api Pasifik
Cingcin Api Pasifik (basa Inggris: Ring of Fire) nyaéta wewengkon anu mindeng ngalaman lini sarta gunung bitu anu ngalingkung cekungan Samudra Pasifik. Wewengkon ieu ngawangun bentuk nu kawas talapok kuda sarta ngawengku wewengkon sapanjang 40.000 km. Wewengkon ieu ogé mindeng disebut minangka beubeur lini Pasifik.
Kira-kira 90% ti lini anu lumangsung di bumi sarta 81% ti lini pangrongkahna lumangsung di sapanjang cingcing api . Wewengkon lini saterusna (5–6% ti sakumna lini sarta 17% ti lini pangrongkahna ) nyaéta beubeur Alpide anu ngampar ti pulo Jawa ka pulo Sumatra, Himalaya, Méditerania nepi ka ka Atlantika. Saterusna nyaéta Mid-atlantic Ridge. [1] [2].
Wewengkon wengkuan[édit | édit sumber]
Sawatara daratan sarta lautan anu nyieun beubeur api Pasifik (ti arah barat daya, lalawanan arah jeung jarum jam):
- Selandia Anyar
- Palung Kermadec
- Palung Tonga
- Palung Bougainville
- Indonésia
- Gunung Merapi
- Filipina
- Palung Filipina
- Palung Yap
- Palung Mariana
- Palung Izu Bonin
- Palung Ryukyu
- Jepang
- Gunung Fuji
- Palung Jepang
- Palung Kurile
- Kamchatka
- Kapuloan Aleutia
- Palung Aleutia
- American cordillera
- Alaska
- Pacific Coast Range
- British Columbia
- Barisan Pegunungan Cascade
- Gunung St. Helens
- California
- Meksiko
- Palung Amérika Tengah
- Guatemala
- Nikaragua
- Kolombia
- Ekuador
- Peru
- Palung Peru-chili Trench
Rujukan[édit | édit sumber]
- (en) Historic Earthquakes & Earthquake Statistics – USGS
- (en) "Ring of Fire", Plate Tectonics, Sea-floor Spreading, Subduction Zones, "Hot Spots" – USGS
- (en) Map of the Ring of Fire
- (en) The Ring of Fire at work


text:
Di handap ieu Boeing 747 dina sagala bentuk anak dibagi kana 8 bungkusan gede pisan lengkep. volume ieu ngandung 2repaints 3kualitas luhur dibagi nurutkeun model maranéhanana. Kaasup jeung nyata jeung adat sora keur unggal tipe engine. A gede tambihan-on pikeun fans 747.
Volume No.7 ngandung anyar Boeing 747-8 (boh panumpang jeung varian kapal barang).
Models jeung Virtual kabina :
Ngawengku 2 Boeing 747-8 model (antar benua jeung kapal barang) dijieun ku tim SkySpirit dipasangan jeung mesin General Electric GEnx-2B67 Nu standar 747-400 Virtual kabina dipaké dina paket ieu alatan kurangna hiji 747-8 Virtual kabina.
Daptar repaints:
Boeing 747-8F:
Air Transport International / British Airways Dunya kargo / Cargolux / Émirat SkyCargo / Jepang Airlines kargo
Koréa Air Galur kargo / Nippon kargo Airlines / Boeing Rollout Livery
Boeing 747-8I:
Air Force One (fiksi livery) / All Nippon Airways / Arik Air / British Airways (2 liveries) / Boeing Business Jet
Katay Pacific Airways / Delta Air Galur / Dominika Airways / Garuda Indonesia / Boeing livery
Malaysia Airlines / Qantas / Qatar Airways / Amérika Airlines
Barang biasa jeung extras :
23 tambahan pintonan saperti biasa pikeun gaduh pangalaman leuwih alus.
Taneuh Service Unit (featuring Pushback Mobil, catering Service, kargo loaders, jsb).
bug dibenerkeun dina lampu kabina Virtual lamun ngalayang peuting.
Isu di aircraft.cfg éta dilereskeun keur kinerja leuwih alus sarta realistis tina pesawat.
sistim GPWS dipasang ti 747 diédit kabina Virtual dijieun ku Alejandro Lucena.
Ngan cocog jeung FSX-SP2 (atawa sarua) / Akselerasi jeung P3D v1 & v2 +


text:
Data strobe encoding
Data strobe encoding (atawa D/S encoding) nyaéta hiji pola nyandikeun keur ngirimkeun data dina sirkuit digital. D/S encoding maké dua jalur sinyal (contona kawat-kawat dina kabel atawa jalur dina printed circuit board), Data jeung Strobe. Boga pasipatan yén Data atawa Strobe robah ajen logisna dina hiji siklus clock, tapi tara duanana. Hal ieu ngagampangkeun clock recovery kalayan toleransi jitter nu hade ku jalan nga-XOR-keun dua ajen jalur sinyal.
Data strobe encoding munggaran dipaké dina Standar IEEE 1355 tur dipaké dina jalur sinyal dina SpaceWire jeung IEEE 1394 (katelah ogé sistim FireWire 400).
Gray code nyaéta kode sejenna nu sok ngarobah hiji ajen logis, tapi tara leuwih ti hiji.Citakan:Com-stub


text:
Pantelleria
Pantelleria (basa Sisilia: Pantiddirìa), atawa heubeul Cossyra, nya éta hiji pulo di Italia dina Selat Sisilia di Laut Tengah, kidul-kuloneun Sisilia jeung wétaneun Tunisia.[rujukan?] Administratifna, Pantelleria mangrupa hiji komune ti Propinsi Trapani.[rujukan?]
Daptar eusi
Transportasi[édit | édit sumber]
Pulo ieu dilayanan ku hiji bandar udara [1].[rujukan?] Aya féri nu tujuanna ka pulo ieu ti Trapani.[rujukan?]
Tempo ogé[édit | édit sumber]
Réferénsi[édit | édit sumber]
- Artikel ieu miboga téks ti hiji publikasi ayeuna domain umum: Encyclopædia Britannica. Cambridge University Press.
Tumbu kaluar[édit | édit sumber]
Tingali ogé Pantelleria di Wikivoyage


text:
Mahkamah Internasional
Mahkamah Internasional (Basa Inggris: International Court of Justice, atawa ICJ, Basa Prancis: Cour internationale de justice, atawa CIJ, Basa Walanda: Internationaal Gerechtshof) nyaéta awak kahakiman utama dina PBB. Mahkamah ieu aya di Den Haag, Walanda. Fungsi utamana nyaéta pikeun ngabéréskeun sengketa hukum anu diajukeun pikeun manéhna ku nagara-nagara di dunya, sarta méré pamadegan ngeunaan patarosan atawa konsultasi hukum anu diajukeun pikeun manéhna ku lembaga-lembaga internasional anu ngabogaan hak, sarta Majelis Umum PBB. Mahkamah Internasional henteu sarua jeung Pangadilan Kriminal Internasional, anu ogé dianggap ngabogaan yurisdiksi global.
Tumbu kaluar[édit | édit sumber]
- (en)(fr) Mahkamah Internasional, Loka resmi
- (en)(fr)Daptar perkara anu dipegatkeun ku Mahkamah Internasional saprak nangtungna dina taun1946
- (en)Portal Kaadilan Den Haag: Panto gerbang akademis online ka organisasi-organisasi di Den Haag ngeunaan katengtreman, kaadilan, sarta kaamanan internasional.


text:
Lori (disambiguasi)
Lori nyaéta alat kawas gorobag paranti nyandak banda.
Lori bisa ogé ngarah ka:
- Propinsi Lori, Arménia
- Lori (grup étnis), komunitas nomaden di wewengkon Balochistan di Pakistan jeung Iran
- Basa Luri (atanapi Basa Lori), dipaké ku Urang Lur, Lorestān,
- Karajaan Lori-Joraget, hiji karajaan Arménia ti + 980 nepi ka 1240
- WDC DML 001 (dilandi "Lori"), fosil dinosaurus nu can katerangkeun ti hiji troodont jaman Jurasik Ahir ti Formasi Morrison
- Lori (Transformers), saurang inohong manusa di séri kartun Transformers: Cybertron


text:
Plasma getih
Plasma getih nyaéta komponén cairan dina getih, tempat suspénsina sél-sél getih. Plasma dina getih téh 55% tina volumena, nu diwangun ku cai (90% volume) jeung protéin, glukosa, faktor koagulasi, ion mineral, hormon, jeung karbon dioksida (plasma téh média utama angkutan hasil ékskrési). Plasma getih bisa diala ku cara basajan: getih seger diputer dina séntrifusa nepi ka sél-sélna ngendap dina dasar tabung. Plasma dibédakeun jeung sérum, sabab sérum mah geus teu boga fibrinogén jeung faktor-faktor koagulasi[1].
Plasma beku seger[édit | édit sumber]
Plasma beku seger ("fresh frozen plasma", FFP) disiapkeun tina hiji unit getih nu diala ti hiji jalma. Plasma nu dibekukeun dina suhu (-40F) bisa disimpen sapuluh taun ti titimangsa disedotna. Istilah FFP kadang dipaké pikeun sakabéh produk plasma beku anu bisa ditransfusikeun, kaasup nu teu luyu jeung baku FFP. FFP ngandung sakabéh protéin jeung faktor koagulasi nu aya dina getih.
Rujukan[édit | édit sumber]
- Blood plasma. Wikipédia basa Inggris. Disalin 22 Oktober 2008.
- ↑ Maton, Anthea; Jean Hopkins, Charles William McLaughlin, Susan Johnson, Maryanna Quon Warner, David LaHart, Jill D. Wright (1993). Human Biology and Health. Englewood Cliffs, New Jersey, USA: Prentice Hall. ISBN 0-13-981176-1.
[[simple:Blood#Plasma


text:
Gunung Galunggung
Galunggung , Galoen-gong, atawa Gunung Galunggung nya éta salasahiji stratovolcano aktip di Jawa, Indonesia.
Daptar eusi
Bitu nu ngabahyakeun taun 1982[édit | édit sumber]
Artikel utama: British Airways Panghiberan 9.
Bitu gede Galunggung pangpandeurina nyaeta taun 1982, nu kakuatannana 4 VEI sarta niwaskeun 68 urang. Bitu ieu nyababkeun kacilakaan panghiberan alatan lebu vulkanik nu geus narik perhatian dunya. Dua jet panumpang Boeing 747 nu hiber sabudeureun tempat bitu ngalaman karuksakan mesin saharita sarta ngaruksak pabeungeutan luarna, duanana kapaksa badarat sacara darurat di Jakarta.
Salasahijina, pesawat British Airways nu mawa 243 urang panumpang, teu ngahaja asup kana awan lebu nalika peuting bulan Juni 1982 150 km sabudeureun gunung. Sakabeh tina opat mesinna gagal sarta pesawat nyirorot salila 16 menit, turun 7500 meter tina luhurna hiber 11500 meter, tepikeun ka kru kudu maehan katut ngahurungkeun deui mesinna
Bulan satuluyna pesawat Singapore Airlines nu mawa 230 urang panumpang, asup oge kana awan lebu dina wanci peuting, tilu di antara opat mesinna pareum. Kru hasil ngahurungkeun deui mesin sanggeus nyirorot 2400 meter. Pesawat duanana oge ngalaman karuksakan nu pohara dina mesin sarta pabeungeutan luarna[1].
Gundukan longsoran[édit | édit sumber]
Gundukan pasir nu katelah "Pasir Sapuluh Réwu" (The Ten Thousand Hills, TTTH) di Tasikmalaya geus narik perhatian ahli géologi dina mimiti abad ka-20. Imah-imah diwangun di luhureun pasir alatan hadena pertahanan tina serangan musuh atawa jalma teu bener, sarta di luhureun sawah bebas tina reungit katut beurit.
Asal muasalana, bisa jadi baheulana diwangun ku lahar balukar tina kaluarna cai tina situ kawah, atawa boa dijieun ku manusa; batu karang jeung batu gede nu kasusun loba di dinya sanggeus diberesihan keur sawah.
Nyorot kana bituna Gunung St. Helens taun 1980 sarta uji coba lapisan Gunung Shasta, geus jelas yen pasir-pasir mangrupakeun deposit longsoran nu rugrug. Siga pagunungan sejen, Galunggung boga kawah nu wangunna suku kuda nu jadi totonden ayana taneuh urug nu gede, sarta uji coba balok lava nu ancur nembongkeun yen siga deposit dina dua gunung seuneuan eta. Dumasar kana tanggal radiokarbon sampel nu dicokot tina aliran lava, taneuh urug eta kajadian dina jangkah 23,000 taun ieu.
Tempo oge[édit | édit sumber]
Catetan jeung rujukan[édit | édit sumber]
- ↑ Sigurdsson H., ed. (2000). Encyclopedia of Volcanoes. Academic Press. p. 920. ISBN 0-12-643140-X.
- S. Brantley & H. Glicken (1986). "Volcanic Debris Avalanches". Earthquakes & Volcanoes 18 (6): 195-206.


text:
Mekarkeun ti "Pilot Manual" tina RAAF PC-9 / A flown ku Angkatan Udara Australia Royal. Idéal pikeun Hard-simmers ieu nambahkeun-on mangrupakeun kualitas luar biasa keur produk haratis.
Fitur: hurung Adat. Gauges dipercaya recreated jeung husus keur PC-9 / A flown ku Angkatan Udara Australia Royal. model hiber luhung dirarancang sarta endorsed ku urut instruktur tina PC-9 / A. A rupa-rupa paintschemes jeung paintkit resolusi luhur aimed betah tina repainting ku pamaké. jandela icing kutang bisi tiis ekstrim. ordnance Droppable jeung awak perishable! (Teu diuji). textures HD


text:
Faktor Bayes
Dina statistik, pamakean faktor Bayes nyaeta hiji alternatif Bayesian dina tés hipotésa statistik klasik.
Ditangtukeun model pamilihan masalah nu kudu dipilih antara dua model M1 jeung M2, dumasar kana vektor data x. Faktor Bayes K ditangtukeun ku rumus
Hal ieu siga hiji tes babandingan-likelihood. Sacara ilahar, model M1 jeung M2 bakal dijadikeun parameter ku parameter vektor jeung ; mangka K bakal ditangtukeun ku rumus
Nilai K > 1 hartina data nembongkeun yen M1 leuwih deukeut tinimbang M2 sarta sabalikna. Harold Jeffreys mere skala keur ngajentrekeun K:
Loba ahli statistik Bayes nu migunakeun faktor Bayes salaku bagean dina nangtukeun pilihan, aya oge nu ngahijikeunna dina ngira-ngira prior probability unggal model sarta ngahijikeun loss function keur nyieun pilihan nu salah.
Conto[édit | édit sumber]
Anggap urang mibanda hiji variabel acak nu bakal nembongkeun hasil atawa gagal. Nu dipikahayang nyieun hiji model M1 nu kamungkinan hasilna nyaeta q=1/2, sarta model sejen M2 numana q bener-bener teu dipikanyaho sarta nyokot prior distribution keur q nu ngarupakeun sebaran seragam dina [0,1]. Conto nu dicokot nyaeta 200, sarta manggihkeun 115 hasil tur 85 gagal. Likelihood-na nyaeta
Mangka
tapi
Babandingannya nyaeta 1.197..., nu mana "sedeng" lamun eta titik nujul kana M1.
Hal ieu teu sarua siga dina uji babandingan likelihood, numana bakal kapanggih estimasi maximum likelihood keur q, nyaeta 115/200=0.575, sarta tina eta nilai mangka babandinganna nyaeta 0.1045..., tur pasti nujul ka M2. Uji hipotesa frequentist bakal ngahasilkan hasil nu leuwih dramatis, anggap yen M1 bakal ditolak lamun tingkat kapercayaan 5%, saprak kamungkinan keur meunangkeun 115 hasil atau leuwih tina 200 sample lamun q=1/2 is 0.0200..., sarta dina dua-buntut bakal digambarkeun nu leuwih ekstrim tinimbang 115 nyaeta 0.0400... Perlu dicatet yen 115 leuwih ti simpangan baku jauh ti 100.
M2 nyaeta model nu leuwih kompleks tinimbang M1 sabab mibanda parameter bebas nu ngameunangkeun kana model eta data leuwih raket. Kamampun faktor Bayes dipake keur ngitung alesan kunaon sababna Bayesian inference geus dipake geus nuluykeun teori kaputusan jeung kailaharan tina Occam's razor, ngurangan Type I error.


text:
S
S nyaéta hurup ke-19 dina alfabét Latin. Hurup ieu disebut es, dibaca [ɛs].
Daptar eusi
Sajarah[édit | édit sumber]
Hurup Syin ("huntu") ti rungkun basa Semit kungsi melambangkan konsonan desis pascarongga-huntu nirsuara /ʃ/ (kawas dina kecap syarat). Wangun asalna meureun ngagambarkeun huntu atawa buah harigu. Basa Yunani henteu ngandung sada /ʃ/ kasebut, mangka hurup sigma (E) dipaké pikeun ngawakilan /s/. Ngaran "sigma" sugan dicokot ti hurup Semitik "Sâmek" (lauk; tulang tukang) sarta lain "Šîn". Dina basa Étruska sarta Latin, peunteun sada [s] ditetepkeun, sarta ngan dina basa modérnlah hurup ieu dipaké pikeun ngawakilan sada séjén, kawas konsonan desis pascarongga-gigi nirsuara [ʃ] dina basa Hongaria sarta Jerman (saméméh p, t), atawa konsonan desis rongga-huntu bersuara [z] dina basa Inggris (rise, 'bangun'), Perancis (lisez, 'baca') sarta Jerman (lesen, 'maca').
Dina mangsa baheula, hiji wangun alternatif pikeun s, nyaéta ſ (s panjang), dipaké dina permulaan atawa pertengahan kecap dina basa-basa Éropa nu tangtu; wangun terkininya, s pondok, dipaké dina ahir omongan. Contonhya, sinfulness ("pinuh dosa") ditulis ſinfulneſs ngagunakeun s panjang éta. Pamakéan long s merosot nyanghareupan mimiti abad ka-19, pikeun ngurangan kekeliruan jeung hurup f leutik. Ligatur "ſs" (atawa "ſz") dina basa Jerman jadi ess-tsett ( ß ).
Pamakéan[édit | édit sumber]
Dina lolobana basa anu maké alfabét Latin, sarta ogé Alfabét Fonétik Internasional, hurup s ngawakilan konsonan desis rongga-huntu nirsuara, kajaba basa Viétnam sarta basa Hongaria. Di ditu S melambangkan konsonan desis pascarongga-huntu nirsuara /ʃ/, kawas dwihuruf "sy" dina kecap "syarat." Basa-basa séjén kaasup basa Inggris, Portugis sarta Jerman ngandung kecap-kecap anu mana "s" ngawakilan sada /ʃ/ sarta /z/.
Dina ortografi basa Jerman, hurup ß dipaké minangka gaganti ligatur "ss", ngawakilan sada [s] nirsuara. Dina basa Jerman hurup éta disebut Eszett, dibaca [ɛsˈtsɛt]. Hurup éta dipaké pikeun melambangkan sada [s] di antara dua vokal, contona beißen (dibaca [baɪ̯sən], harti: 'ngégél'); küssen (dibaca [kʏsən], harti: 'nyium').
Dina sawatara basa, S ogé dipaké pikeun ngawakilan sada konsonan desis rongga-huntu bersuara ([z]), kawas dina basa Yup'ik lamun S ditulis di antara hurup hirup. Dina basa Pinyin, sada /z/ kasebut ngagunakeun dwihuruf SS.
S ogé dipaké minangka lambang dina élmu pasti. Dina élmu kimia, S nyaéta simbol kimia pikeun Sulfur (walirang). Dina fisika, S dipaké minangka simbol jarak. S ogé mangrupa singgetan ti unit wayah dina sistem Hijian Internasional: sekon (detik).


text:
Donatello
Donato di Niccolò di Betto Bardi (sakitar 1386 - 13 Desember 1466), ogé anu dikenal Donatello, nya éta salah saurang seniman jeung pamatung Italia ti Firenze dina awal abad Renaisans.[1] Ajneunna dikenal sabagé salah sahiji pamatung anu pang hadéna dina jaman éta.[1] Anjeunna maké tipe husus dina tehnik nyieun patung anu nyieun karyana katingali leuwih nyata.[1]
Awal Kahirupan[édit | édit sumber]
Donatello nya éta anak ti Niccolò di Betto Bardi, anggota sekutu Florentine Wool Combers, anu gumelar di Firenze kurang leuwih taun 1386. Donatello dididik di imah kaluarga Martelli.[2] Anjeunna meunang latihan seni di hiji béngkél tukang emas anu tuluy gawé di studio Lorenzo Ghiberti.[2]


text:
CarponSunda
Senin, 06 Juni 2011
Jurig Bungkeuleukan
Mun ngobrolkeun masalah hantu alias jurig, sok jadi inget kana dongeng pangalaman lanceuk kuring, nyaeta Teh Enok, anu kajadianana kira-kira dina taun 93-an, mangsa Teh Enok keur mojang atawa keur gadis keneh, kira-kira keur umur 18 taunan cenah.
Ceuk Teh Enok cenah, dina mangsa harita, pikeun mojang atawa gadis saumur Teh Enok , husuna di lembur, ngarupakeun hiji hal anu kawilang matak erana lamun can bisa ngaji atawa can lancar maca Qur'an atawa oge can namatkeun Al-Quran 30 juz. Ari sabab, lantaran engke pareng dina waktuna kawin, dina acara walimahan sok diayakeun acara khatam Al-Quran husu pikeun panganten awewe. Ku lantaran kitu, mojang-mojang anu alumurna geus nincak 17 taunan ka luhur, dina mangsa harita kacida pisan garetolna jeung saruhudna dina dialajar ngajina, da sieun kawiwirangan dina waktuna kawin tea. Kaasup Teh Enok sorangan cenah, getol pisan diajar ngajina, ampir tara aya peuting nu kaliwat ari lain keur hahalang mah.
Ari ngajina sok diayakeun di masjid jami anu pernahna aya ditengah lembur. Waktu ngajina sok ti peuting, nyaeta ti bada magrib nepi ka liwat isya atawa kira-kira jam 8 peuting. Ti imah kuring atawa ti imah Teh Enok ka masjid jami teh anggangna ampir sakilo meterna, atawa kurang leuwih 800 meteran mah aya meureun. Jalana mapay pasawahan jeung marupa galengan sawah. Ngaliwatan oge sababaraha imah. Ma'lum kaayaan di pakampungan bari jeung daerah pasawahan, kaayaan imah teh ancal-ancalan. Antara imah nu hiji jeung nu hijina deui patarenggang, tatangga jeung tatangga paaranggang. Ari jalan mah boh anu ngahubungkeun ti imah ka imah sejenna, lumayan gede sanajan ukur mangrupa galengan sawah oge, ngahaja ku nu borangan digaledean kalayan kasadaran sorangan.
Mangsa harita, lamun ti peuting kaayaan lembur teh paroek, sabab mangsa harita mah ka lembur teh can asup listrik. Di imah-imah ukur marake lampu cempor atawa ku lantera. Anu ngaraji di masjid oge ukur dicaangan ku patromak, di imah lamun bubaran ngaji teh sok tuluy dipareuman.
Kacaritakeun Teh Enok, lamun beres ngaji di masjid teh tara tuluy balik ka imah. Tapi sok ngadon nyimpang heula ka imah guru ngajina anu maksudna rek ngadon tatanya masalah-masalah anu kurang paham. Lumayan we cenah jang nambah-nambah pangaweruh, hususna dina widang agama. Atuh ari balikna ka imah teh sok rada peuting, kira-kira jam 9 atawa jam 10. Salian ti Teh Enok aya opatan deui cenah babaturanana anu sok ngahaja nyimpang ka guruna teh, lalaki duaan jeung awewe duaan.
Teh Enok, enya ge pangawakan awewe bari harita keur gadis keneh estuning ludeung, teu ieuh borangan. Mun balik ngaji teh sok sorangan bae, tara ieu aya nu nganteurkeun, rek poek rek leueur oge. Kawas dina peuting harita cenah, kira-kira jam 10 Teh Enok karek mulang. Teh Enok leumpang nyorangan.
Peuting harita teh sakuduna mah caang bulan sanajan can tanggal wewelasan oge. Ngan kulantaran langit angkeub, da keur mangsana usum hujan, cahaya bulan teh ukur reyem-reyem, najan teu kasebut poek oge. Ari hawa karasa tiris mani nyecep.
Ku lantaran teu mawa baju haneut, Teh Enok harita ngaharudungkeun mukena anu ti tatadi dikekelek. Tambah tiris teuing cenah.
Keur jongjon leumpang, ari pes teh lampu senterna ngadon pareum, tayohna bae bohlamna pegat. Teh Enok kapaksa nolog. Keur kitu teh hujan girimis turun deuih. Mangkaning poho teu mawa payung.
Teh Enok neangan pangiuhan. Untung aya saung di sawahna Ki Darta nu teu pati jauh ti jalan. Teh Enok muru ka dinya rek ngadon ngiuhan heula. Barang sup ka saung, Teh Enok ngaregog! Sabab ningali di jero saung teh aya dua mangkeluk awewe jeung lalaki keur dariuk bari patangkeup-tangkeup. Teh Enok tadina mah arek mundur deui, tapi kaburu katingalieun manten ku nu duaan. Barang ngareret ka Teh Enok, ana goak teh nu awewe ngagoak bari ngejat!
"Ju... jurig!" cenah. Gajleng, gajleng duanana laluncat! Beretek lalumpat sakalumpat-lampet, notog-notog maneh! Korosak! Korosak! Gobrass! Gobrasss! Duanana tingalabres kana kotakan anu keur meujeuhna pibuateun, geus teu nolih di nanaon deui! Ari Teh Enok, saukur colohok we nempo nu kalabur teh!
Isukna di lembur jadi ibur. Pajarkeun teh cenah sawahna Ki Darta anu keur pibuateun, peuting tadi digaley ku bagong kajajaden. Ari ti babaturanana mah Teh Enok meunang beja, yen cenah peuting tadi basa keur bobogohan di ganggu jurig. Teh Enok ukur nyenghel ngadenge beja kitu teh, da sidik manehna pisan anu jadi jurig bungkeuleukanana. Enya... jurig mukena meureun!
Tapi aya hikmahna oge tina kajadian eta. Paling henteu geus bisa nyegah babaturanana anu rek ngalakukeun "Laku lampah teu uni!"***
Galindeng Fatihah
Ari kasebut mindeng mah henteu ngimaman teh. Teuing kumaha, sok rada merod hate. Mun aya batur keneh mah, sok ngahaturkeun we. Kajaba mun geus taya pisan nu daek-pareng ustad-ustad nu biasa aya halangan, heg teu ka masjid-kakara sok maksakeun maju. Ku dihayoh-hayoh tea pangpangna mah ku batur, da dianggap rada bisa, ceuk pamikir maranehna.
Mimitina mah asa biasa wae babacaan teh. Lebah ngalapadkeun fatihah jeung surat sejenna, ah da sabenerna ti bubudak ge jaman keur ngaji osok dites ku guru ngaji, taya kajadian nanaon. Malah dites ngimaman sagala jeung papada budak. Sumawonna geumpeur, da tara. Ongkoh kuring teh da guru. Unggal poe nyarita hareupeun murid atawa orang tua muridna, maenya rek kasima kitu bae.
Ngan nu jadi pikiran teh lebah ngalapadkeun fatihah, bet sok asa-asa. Lain asa-asa pedah ngagorolangkeunana. Ieu mah asa-asa teh, pedah mun ngimaman lagam teh sok ngaleok ka lebah dinya. Ka lebah lagam fatihah nu asa wawuh. (Duka ari kitu ebat henteu nya? Mudah-mudahan we teu matak ngabarubah kana solat nu lian, nu harita ngaamum!)
Sidik lain lagam kuring! Tapi mani asa geus wawuh pisan jeung hate. Asa mindeng galindengna nyerep kana ceuli batin. Bet panasaran, ku hayang nyobaan lebah fatihah teh make lagam nu lian. Make lagam imam-imam nu pernah kadenge. Naha lagam H. Abdullah atawa lagam Ustad Rojik kitu lah nu remen kadenge mun ngamum shalat Magrib. Atawa lagam Abah Amin mun pareng mareng salat Subuh. Hih, da hese we. Leokna teh kana lagam eta deui bae.
Pareng berjamaah jeung anak pamajikan di imah. Leok teh angger ka dinya. Asa geus napel pisan kana letah. Tapi ari keur maca fatihah waktu dina riungan mah, mun hadoroh atawa tawasul, ah biasa we lagam (akuan) sorangan nu ngagerenggeng teh. Asa teu pungpar-pengpar kana lagam nu sok datang mun wanci shalat berjamaah tea.
Bet tuluy dicobaan dijojoan. Naha di lembur kitu? Rarasaan Ustad Aceng, da... lain kitu! Pa Entis, komo... beda pisan! Keur kuliah asa teu mungkin. Kapan imamna ge gunta-ganti tiap jumaahan mah. Atuh anu sok ngimaman magrib asa teu timu, ku teu mindeng tea salat magrib di kampus, mun teu sakalieun aya kagiatan mah nu tuluy ngendong di himpunan.
Weleh teu inget!
Pilageuhan ditanyakeun ka pamajikan. Sugan we apaleun kana eta lagam tea. Pamajikan seuri mimitina mah.
"Sok nu lain-lain wae akang mah. Nu kitu bae jadi bahan pikiran," pokna teh.
"Ih, lain kitu, Nyi! Akang mah sok hayang apal we, naha mani napel-napel teuing lagam eta teh. Nyai ge meureun ngarasa, mun urang berjamaah. Akang sok ngahaja lagam teu hayang lagam sorangan, tapi asa ku hese. Leokna teh ka dinya deui ka dinya deui. Kawas geus asa lagam sorangan bae. Tapi, akang keukeuh. Eta lain lagam akang! Na ku asa mangaruhan pisan!" kuring ngajelaskeun ka pamajikan.
Dikitukeun pamajikan teh serius ayeuna mah. Tapi ari palebah ditanya raratan mah kalah gideug, pamajikan teh!
"Haji Nanang mah da teu kitu lagamna!" pokna kawas ngomong sorangan, "Ari akang mah da asa teu kungsi masantren lin?" manehna tumanya kalawan daria.
"Teu kungsi ari masantren mah. Mun ngaji mah da ti bubudak. Mimiti di Pa Udin, urang Babakan. Ti dinya ka Pa Haji Oman, da Pa Udinna ngalih bumina. Terus ka Pa Haji Kurdi lilana mah, tepi ka SMA kelas hiji asana. Meh opat taun," cekeng teh.
"Cobi emut-emut, di antara eta aya henteu nu lagamna kitu?"
Kuring ngahuleng sawatara kedapan. Asa kateuteuari sabenerna mah, kokotetengan neangan lagam boga saha. Sidik da lagam nu nyerep ka kuring teh teu kawas lagam ahli qiroat anu mahroj jeung laguna leuwih nikmat. Ieu mah da biasa, ngan pedah has doang jeung ku hese leupas tina letah ngimaman kuring, panasaranana teh.
"Kumaha, Kang? Aya emutan ka saha-sahana? Sugan ka... Pa Haji Kurdi! Pan lami akang ngadon ngaos di dinya teh," pamajikan beuki daria.
"Asa teu inget saeutik ge kana lagam anjeunna mah! Komo kasebutna jarang ngimamanna, da sok heuleut-heuleutan. Tilu poe aya, tilu poe teu aya."
"Naha? Sanes masjid eta ge kagunganana?" pamajikan panasaran.
"Enta. Ari cenah mah mun kitu teh nuju giliran ka istrina nu hiji deui. Puguh akang ge sok hayang seuri mun inget ka lebah dinya. Mudah-mudahan ieu mah lain rek ngomongkeun goreng. Enya, abong keur budak. Aneh memang ku harita. Keur budak, padahal geus SMP harita teh. Ku naon bet teu ngarti ku kecap giliran teh.
Matak basa Pa Haji Kurdi nuju teu aya, Akang kalawan polos nanyakeun ka Bu Haji. Ku geus teu asa-asa pangpangna mah. Bu Hajina kawas nu teu nganggap batur ongkoh ka nu ngaraji di dinya teh, kawas incuna. Dina dicarekan atawa dibere naon nu urusan jeung ngaji, tara dibeda-beda. Komo ka Akang nu sasatna murid kadeudeuh. Da mun naon-naon teh, ‘Tuh kawas... Asep!', ‘Conto atuh... Asep!' paribasana teh. Nepi ka si Marno mah nu harita ngajina dialeu-aleu, dibentak sagala ku Bu Haji teh. Tong sok dialeu-aleu, pajar teh. Leuheung mun siga... Asep! Mani rebeh irung akang teh harita," kuring seuri nyakakak inget ka lebah dinya teh.
"Keur mah rebeh ongkoh akang mah!" pamajikan seuri ngengklokan.
"Enya, sih nu mancung!" cekeng teh, bari meungpeuk irung pamajikan.
Pamajikan kalah beuki nyikikik nepi ka seeleun.
"Geus, ah! Terusna kumaha?" pamajikan museurkeun deui obrolan.
"Bu Haji ngambekna mah, eta meureun lain jadi alus dialeu-aleu teh si Marno mah, kalah ka ngabaribinan. Keur mah si eta mah rada pupujieun deuih!
Tah, harita akang nanyakeun teh polos pisan. Maklum keur budak ieuh! Ceuk akang teh, Bu Haji ari Pa Haji teh giliran ngimaman di masjid mana? Rarasaan mah biasa eta pananya teh. Maklum tadi ge, keur budak ieuh! Atuh babaturan papantaran ge nu sarua teu apal, biasa we kawas nu rek ngabandungan. Atuh barudak saluhureun, model Teh Aneng jeung Ceu Ade sareuri. Sok sanajan kawasna, mun kaperhatikeun mah nu duanana teh sareurina beda. Rada dipengkek. Lain seuri nu biasa. Taksiran teh kagugu ku pananya akang we (nu calakan!).
Na ari kowowong teh Ma Ojah, nu harita keur ngaderes jeung ibu-ibu sejenna. Tayohna ngadangueun pertanyaan akang, ngojengkang ka palebah tempat barudak ngaraji. Nyarekan lak-lak dasar. Na Asep, siah! Kawas euweuh tanyakeuneun deui. Dibejakeun siah ka si indung maneh!
Akang tibang olohok we! Da teu ngarti. Duka tah, peuting harita nasib tungtungna pangajian, da rek ngaji pisan harita teh. Akang poho deui, naha harita dilaporkeun ka Si Ema atawa henteu? Akang teu inget,"
Pamajikan cirambay ngadenge dongeng kitu teh. Seuri nyeuleukeuteuk salila-lila.
"Ahirna mah nyaho ti Teh Aneng perkara ‘gilir' tea teh, najan bingung ngimaman. Kade bisi salah harti deuih, Nyai ge!" kuring nyalenggor heula.
"Moal. Manasina Akang!" tembal pamajikan nu masih keneh nyesakeun seurina.
"Meureun Mang Adin, Pa Adi, jeung... Mang Uju asana nu sok ngagantian teh!" tembal kuring, bari nginget-nginget kabehanana.
"Mang Adin lebah lagam teu katara teuing. Kitu deui Pa Adi, da mun aya Mang Uju mah... Ya Allah! Mang Uju lagam eta teh! Gusti, naha akang mani poho-poho teuing. Ehm, dosa Gusti...!" hate muriding.
"Saha, Kang? Mang... U...ju...! Mang Uju mana?" pamajikan kageteun ningali paroman kuring nu ngagentak robah.
"Ehm, Gusti... Alhamdulillah! Kapendak geuning eta lagam teh. Lagam Mang Uju. Mang Uju akina si Cecep, nu ngojeg di parapatan. Masya Allah! Bet geuning lagam Mang Uju nu nyerep teh! Mang Uju pisan nu sering ngimaman mun Pa Haji Kurdi teu aya teh."
Kuring gura-giru ningali jam, tuluy ngajakan salat ka pamajikan.
"Geus Isa lin ieu teh? Hayu Nyi, urang Isa heula!"
Teu talangke deker bae solat Isa. Kuring ngimaman, pamajikan amumna. Asa beda lebah maca fatihah teh. Beuki atra karasana galindeng fatihah Mang Uju. Ku nikmat harita solat jeung ngagalindengkeun fatihahna. Teu karasa cimata reumbay. Reres solat, tuluy hadoroh. Hususon ditujulkeun ka Mang Uju. Malah mandar anjeunna ditampi ku Allah SWT, kalawan kenging tempat anu mulya. Amin.
**
"Mang Uju teh bisa disebutkeun asisten meureun pikeun Pa Haji Kurdi mah. Mun pareng ‘gilir' teh, nya Mang Uju nu ngimaman. Duka pedah geus dianggap ‘asisten' ku Pa Haji Kurdi, anjeunna sok wani haok hamprong ka barudak anu garandeng, boh nu solatna heureuy, boh keur ngaji ngadon pahibut. Tampolana leuwih keras tibatan Pa Haji Kurdi. Ari barudak, ku Pa Haji Kurdi mah sieun sakali ngagebes ge. Ari ku Mang Uju mah kawas nu teu sieun, anehna teh. Malah deukeut-deukeut ka ngalunjak.
Kituna mah incuna, enya Si Cecep nu ngojeg tea. Sok ngalelewe mun dicarekan ku akina teh. Atuh antukna nu sejen ge nya kitu tea. Malah sok padangageuhgeuykeun saprak aya kajadian anjeunna katinggang panakol bedug."
"Na kumaha mimitina, bet katinggang ku panakol bedug sagala?" pamajikan heraneun. Na disimpenna di mana cenah meureun panakol teh, bet bisa ninggang, da biasana panakol mah disimpenna sok di jero kohkol. Mun henteu, di jero kuluwung bedugna.
"Maklum budak. Lengger teh kabina-bina. Mun tas solat Isa teh sok paheula-heula balik. Berebet lumpat bari cocorowokan. Teu bina we ayeuna ge kitu di masjid urang. Ninggang di Si Cecep, incuna Mang Uju tea. Manehna mah panglenggerrna enyaan.
Mun teu salah, basa rek asup rokaat ka opat, manehna ngolesed heula ka handap. Da masjid teh ayana di luhur, di loteng. Di handap teh aya dua panto. Nu hiji paragi ka jero imah, nu hiji deui paragi kaluar masjid jeung tempat neundeun bedug. Jadi mun nakol bedug teh karasa eundeurna ka luhur. Minangka ka luarna sora ngarah kadenge ku masarakat mah, aya jandela leutik anu nampeu kana bujur bedug. Tah, panto nu ka luar eta, kabeneran mukana ka jero. Ngahaja kawasna dipelengekeun saeutik. Di luhurna, antara kusen jeung panto diteundeun panakol bedug. Jadi saha nu muka pangheulana, eta nu katinggang.
Seug harita Pa Haji Kurdi beres solat teu kaburu ngahulag, supaya ulah ingkah sakumaha biasa, kawasna sejen carita teh. Atuh barudak, waktu dihulag supaya ulah waka kaluar ti masjid, da aya nu rek ditepikeun, kabeh ge caricing.
Tah harita pisan Mang Uju, cenah ceuk dongeng Teh Aneng ti indungna nu milu ngarubung-rubung, hayang ka cai heula. Gura-giru kaluar. Na..., da! Ari muka panto kawasna, ari goak teh sada Mang Uju ngagoak. Kabeh ge taya nu teu reuwas. Sugan teh aya naon we, iwal ti Si Cecep, incuna nu lengger tea, nu tangtu apal pisan kana naon nu kajadian. Sasat manehna nu boga dosana. Da gurudug we harita keneh muru akina. Nu sejen nuturkeun, kaasup akang. Katenjo teh, Mang Uju keur haharegungan we.
Disarambat ku nu karolot. Ngajendol pisan lebah emun-emunanana. Najan make kopeah ge, kasebutna kopeah haji mah, beda jeung kopeah biasa.
Peuting isukna. Koredas kabeh dicarekan ku Pa Haji Kurdi, kaasup Si Cecep pisan. Sakumaha hayang seuri ge barudak, nu harita inget kana kajadianana, merengek piseurieun barudak teh. Da eta, Pa Haji Kurdi katawisna bendu pisan, sarta Mang Ujuna oge aya, sami nuju bendu. Seug Si Cecep lain incuna, duka!
Ti harita beuki galak bae ka barudak. Barudak ge loba nu teu resepeun, kaasup akang pisan! Ehm, geuning! Sakumaha akang teu resep harita, elmuna mah bet nyangsang pisan nepi ka ayeuna.
Ingetan, Nyai! Mun urang balik ka lembur, urang nyimpang heula ka kuburanana. Akang perlu menta hampura jeung hayang ngagalindengkeun fatihah luhureun kuburanana."
Mun pareng aya umur mah. ***
Serang, Desember 2008


text:
Ngenatai ka pengaga ati ngagai raban Komiti baru PIJPS ti kena pilih maya Aum Besai kena 19.3.2009 tu tadi. Selamat bejalai ka pengawa, pengawa ti mutar ka sekeda penusah ti nuntung bala Iban ti gawa ba Opis Kampung. Raban Komiti baru betuai ka Pn. Evelyn Jugi lalu di bantu Pn. Madeline G Pau. Secretary ti baru En. Paulus Meling lalu Treasurer En. Engkamat Lading.
Kelimpah ari nya, kira bisi 7 komiti bukai mega udah kena pilih mantu bejalai ka pengawa gerempung nya ti udah di duduk kenyau ari taun 1993 tang iya semina di register dalam taun 1999 nyin suba.
Dr. Penguang Manggil President ti terubah lalu di tangkan ka Dr. Joseph Jawa Kendawang sebedau Pn. Evelyn Jugi.
Raban Komiti baru PIJPS betuai ka Pn. Evelyn Jugi
Raban Komiti baru PIJPS begulai enggau sekeda kaban komiti lama ti betuai ka Dr. Joseph Jawa Kendawang
Sekeda kaban PIJPS ti bisi datai ngulu AGM 2009, Mr. Engkamat Lading, Mr. Edmund Renggie & Mr. Paulus Meling


text:
Réktor Miharep Mahasiswa Malotékar dina KKNM PPMD Integratif
[Unpad.ac.id, 4/01/2017] Réktor Universitas Padjadjaran, Prof. Tri Hanggono Achmad, ngiangkeun peserta Kuliah Kerja Nyata Mahasiswa – Pengabdian kepada Masyarakat Dosén (KKNM PPMD) Integratif Unpad Periode Januari-Pébruari 2017 di Lapang Parkir PPBS Unpad Kampus Jatinangor, Rebo (4/01). Aya 2.954 urang mahasiswa anu miluan KKNM entragan ayeuna.
Dina acara ieu, Réktor ngawawadian mahasiswa supaya ngamangpaatkeun KKNM pikeun média hirup kumbuh di masarakat. Réktor ogé ngajangjian bakal ngajénan kelompok KKNM anu bisa byieun produk kamotékaran jeung karancagéan anu manjang. Dina upacara ieu hadir pingpinan universitas jeung fakultas. Sacara simbolis, Réktor ngiangkeun KKNM ku nerapkeun topi Unpad ka wawakil Dosén Pembimbing Lapangan (DPL) jeung mahasiswa.
“Ieu téh lolongkrang anu hadé pikeun ngaronjatkeun paélmuan anu geus diulik di paguron luhur pikeun dilarapkeun di masarakat,” saur Réktor dina pangbagéana ka para mahasiswa, pingpinan, jeung para profésor anu jadi DPL dina KKNM ieu.
Réktor ngajurung kana kagiatan KKNM ieu supaya bisa terus manjang. Ku ayana pola nu integratif, DPL téh lain ngan ukur ngabingbing masarakat, tapi ogé bisa niténan rupa-rupa tangtangan pikeun dibadamikeun, diulik, jeung dijieun solusina keur kahadéan masarakat.
Naon-naon anu geus kapanggih ku DPL jeung mahasiswa, geus tangtu éta program bisa manjang mangpaatna. Kagiatan ieu ogé bisa jadi lolongkrang medalna hubungan antarbidang élmu.
“Kagiatan ieu téh wujud paguron luhur anu nyata ayana di masarakat,” saur Réktor.
Ku ayana mahasiswa ieu, saur Réktor, jadi bukti hadirna antarbidang élmu di masarakat. Mahasiswa dipiharep bisa ngawangun kasadaran jeung gawé bareng jeung kanca mitrana dina widang élmu séjénna.
Dina jero sabulan mahasiswa ngalaksanakeun KKNM di 4 Kabupatén nya éta, Kab. Majalengka (36 Désa, 3 Kacamatan), Kab. Kuningan (34 Désa, 3 Kacamatan), Kab. Ciamis (30 Désa, 3 Kacamatan), jeung Kab. Pangandaran (20 Désa, 3 Kacamatan). Ari nu jaradi Dosén Pendamping Lapangan aya 60 urang, nya éta 42 urang profésor jeung 18 urang dosén anu gelarna Doktor.
“Ieu téh luyu jeung larapna program Profésor Masuk Désa, jadi urang keprak para guru besar sina jaradi DPL” cék Diréktur Pendidikan jeung Kemahasiswaan Unpad, Prof. Dr. Réiza D. Dienaputra, M.Hum.
Iangan KKNM ieu dibagi jadi jirangan. Jirangan kahiji dina poé Rebo (4/01) nu diiangkeun ka Kab. Majalengka jeung Kuningan. Sedengkeun iangan kadua dina poé Kemis (5/01) keur iangan ka Kab. Ciamis jeung Pangandaran.*
Warta ti: Arief Maulana / eh


text:
Kamis, 23 Februari 2012
Resensi Novel Sunda Babalik Pikir [Astri Diani Nur M - 007]
Judul : Babalik Pikir
Pangarang : Samsoedi
Panerbit : Girimukti
Kaping terbit : 1932
Jumlah kaca : 72 halaman
Kategori : Novel
Novel ieu nyaritakeun hiji budak anu kacida baong jeung bengal ka kolot nu ngarana si Emed. Si Emed eta dititah ngalakonan hal leutik wae tara baleg. Ku baong baongna si Emed bapana nepika maon kapacok oray kusabab neangan si Emed peuting-peuting. Si Emed ngarasa salah pisan kulantaran maotna bapana, tapi rasa salahna teh teu lila, si Emed tetep jadi jelema baong jeung bengal ka indungna.
Hiji poe si Emed indit ti imahna kusabab pundung ka indungna kulantaran teu dipangmeulikeun pepeutasan jeung papakean lebaran, padahal indungna teu pangmeulikeun manehna kulantaran salah si Emed sorangan nu kamalingan basa rek meuli pepetasan di pasar baru.
Dina kaburna, si Emed meunang pangalaman anu kacida gedena. Timimiti ngangon meri, disangka maling nepika di bawa ka pangbuian barudak di Samarang. Di pangbuian barudak eta si Emed menang rupa-rupa pangajaran kuli, tapi si Emed pangresepna kana manday beusi, di dinya oge si Emed manggihan sobat anu satia, ngarana si Joko. Hiji poe, si Joko meunang balik ti pangbuian, kusabab manehna geus 18 taun, si Joko ngajakan nu teu baleg ka si Emed sangkan kabur ti pangbuian kucara digulung make samak, si Emed asalna embungeun, tapi lila kalilaan mah daekeun. Dicaritakeun yen si Emed jeung si Joko bisa kaluar ti pangbuian tanpa kanyahoan mawa si Joko dina buntelan samak. Di Jalan rek balik beus anu ditumpakan kacilakaan, dina kacilakaan eta si Joko maot, atuh si Emed teu boga sobat deui jeung hirup sorangan deui. Basa si Emed keur kalaparan si Emed papanggih jeung tukang bajigur nu kacida bageurna, si Emed hirup jeung tukang bajigur eta nepika boga pagawean manday beusi di bengkel. Sanggeus kitu si Emed balik ka lembur anu ditinggalkeuna pikeun papanggih jeung indungna anu geus lila teu papanggih.
Novel ieu alus pisan pikeun dibaca rumaja, kusabab dijerona loba ngandung unsur pendidikan sangkan para rumaja ayeuna ulah boga kalakuan jiga si Emed dinu carita tadi. Si Emed mangrupakeun tokoh nu mere conto yen lamun ngedul, baong jeung Bengal kakolot teh teu alus jeung urang bisa meunang balesana, masih untung di balesna didunia, lamun didunia urang bisa sadar kana kasalahan jeung jadi jelema nu leuwih hade, tapi coba lamun dibales diakherat, ulang moal bisa kukumaha. Kakurangan novel ieu hampir eweh, tapi mun ditilik tina jumlah kacana, carita ieu jiga nu lain ditujukeun pikeun rumaja, padahal carita ieu nyerminkeun rumaja pisan anu labil jeung maksakeun kehayang sorangan.
Diposkan oleh XII IPA 6 SMAN 1 Baleendah di Kamis, Februari 23, 2012
Label: tugas, Tugas Resensi
Langganan: Poskan Komentar (Atom)
Entri Populer
-
Resensi novel Payung Butut Jejer buku : Payung butut Panulis : Ahmad Bakri Pamedal : Tjupumanik,...
-
§ Judul Buku : Si Kabayan Jadi Dukun § Pangarang : Moh.Ambri § Penerbit : PT Kiblat Buku Utama § Taun medal katut citakanana :...
-
Jejer buku : Panganten Panulis : Deden Abdul Aziz Pamedal : PT Kiblat Buku Utama Citakan : Citaka...
-
Judul : Maju Jurang Mundur Jungkrang Pangarang : Ki Umbara Taun Terbit : 1986 Kandel Buku : 88 kaca ...
-
Jejer Buku : Buron Pangarang : Aam Amilia Pamedal : Pustaka Amaldi Taun medal ...
-
Judul : Babalik Pikir Pangarang : Samsoedi Panerbit : Girimukti Kaping terbit : 1932 Juml...
-
Judul : Nu Kaul Lagu Kaleon Pengarang : .R .A.F. Penerbit : Kiblat Jumlah Kaca : 100 Kaping Terbit : Pebruari “Ke…ke… ...
-
Judul : Bentang Pasantren Penulis :Usep Romli H.M Penerbit :Ki...
-
Judul :Lembur Singkur Pengarang : Abdullah Mustappa Penerbit : Giri Mukti Kandel buku ...
-
Résénsi Babalik Pikir Judul : Babalik Pikir Pangarang : Samsoedi Penerbit : Giri Mu...


text:
Home » pengetahuan umum » Teks Pidato Bahasa Sunda Tentang Kesehatan dan Lingkungan
Tuesday, 29 September 2015
Teks Pidato Bahasa Sunda Tentang Kesehatan dan Lingkungan
Apakabar para pengunjung less-love? semoga baik-baik saja, kali ini kami akan membagikan kepada anda tentang teks pidato bahasa Sunda yang berkaitan dengan menjaga kesehatan lingkungan, bagi anda yang sedang mencari teks pidato tentang kesehatan atau lingkungan dengan bahas Sunda bisa mencomot teks pidato di bawah ini, semoga bermanfaat. Ini teksnya:
Assalamualaikum Warahmatullahi Wabarakatuhu
Wilujeng Enjing hadirin Sadayana ayena.
Bapak Guru, Ibu Guru nu dipihormat sareng sadaya rerencangan siswa siswi kelas IV nu dipikacinta.
Langkung ti payun hayu urang sanggakeun puji sareng sukur urang ka Allah Subhanahu Wata’ala nu parantos masihan nikmatna ka urang sadayana, sapertos nikmat kasehatan oge wakto luang dugi ka tiasa patepang raray di acara ieu. Alhamdulillah urang oge tiasa kempel di tempat ieu dina kaayaan sehat.
Para hadirin anu sim kuring hormati. Dina waktos ieu, sim kuring bade ngadugikeun tema tentang kumaha pentingna hirup bersih oge sehat kanggo kahirupan urang sadayana. Luyu jeung hadis Rasulullah shallallahu ‘alaihiwasallam bahwa kabersihan teh sabagian tina iman. Salaku jalmi anu beriman, tangtuna urang ulah ngalalaworakeun perkara kabersihan. Urang sadayana kedah ngajagi lingkungan oge awak urang sorangan sangkan dijauhkeun tina sagala panyawat. Ku margi kitu, urang sadaya kedah ngajalankeun hirup urang sadidinten ku cara nu leres oge sehat. sapertos ibak ngarah awak bersih, ngosok waos nu rutin, meresihan kuku maksial samingon sakali, eta sadaya salah sahiji conto hirup anu sehat. Conto sanesna saperti miceun runtah dina tempatna, ulah nyiduh di mana wae, lamun batuk atawa beresin baham keah ditutupan.
Lmun sadidinten urang ngajaga kaberesihan, awak urang bakal beresih tina sagala kokotor ku kitu awak urang jadi sehat.Urang sadaaya kedah resep oge mikacinta kana kabersihan diri oge lingkungan sangkan hate urang ge suci sareng bersih.
Para Hadirin sadayanu sim kuring dipikahormat. Cekap sakitu nu tiasa sim kuring haturkeun, pamungkas ti sim kuring pribadi, bilih aya kecap anu kirang merenanah larapna atanapi aya basa anu kirang entep seureuhna, mugi para hadirin sadaya kersa ngahapunten.
Hatur nuhun sadayana atas kana sagala perhatosanana.
Wassalamualaikum warahmatullahi wabarakatuhu.
Demikianlah posting kami tentang teks pidato bahasa sunda tentang kesehatan dan lingkungan, bagi para pembaca yang kebetulan mencari tentang artikel seperti ini silahkan bisa dimanfaatkan artikel saya, semoga ada manfaatnya.


text: Ayeuna keur kasebutna jaman kancing coplok.Aya 2 maksud, nyaeta dina ucapan jeung lampah manusa nu siga kancing coplok atawa nyoplokeun kancing. Dina ucapan, basa kancing coplok geus lumrah dipake dina basa sapopoe nu teu jauh tina kecao anjing jeung goblog. Mun dinu lampahna, hususna keur awewe, mun nu make kameja sok dicoplokeu kancingna nepi ka beulahan dada katenjo.Komo androk teh sok diporosot2keun nepi ka beulahan liang tai kadeuleu, mending mun mulus, ieu mah nu hideung ge dihaja ditembong2.Hmmm...!


text:
Tallahassee Tennis Challenger 2011
Tallahassee Tennis Challenger 2011 nyaéta pasanggiri tenis profésional anu diayakeun dina permukaan keras kabuka. Turnamén ieu asup kana édisi katiluna sarta mangrupa bagian ti ATP Challenger Tour 2011. Turnamén ieu lumangsung di Tallahassee, Amérika Sarikat, dina 11 nepi ka 16 April 2011.
Pamilon ATP[édit | édit sumber]
Unggulan[édit | édit sumber]
- Réngking dumasar daptar kaping 4 April 2011.
Pamilon séjén[édit | édit sumber]
Di handap ieu nyaéta pamilon nu mibanda fasilitas wildcard pikeun maén di babak utami:
Di handap ieu nyaéta pamilon nu maén di babak utami langkung prosés kualifikasi:
- Wayne Odesnik
- Greg Ouellette
- Vasek Pospisil
- Daniel Yoo
Di handap ieu nyaéta pamilon anu mibanda status lucky loser pikeun maén di babak utami:
Jawara[édit | édit sumber]
Tunggal[édit | édit sumber]
Donald Young meunang kana Wayne Odesnik (skor 6–4, 3–6, 6–3)
Ganda[édit | édit sumber]
Vasek Pospisil / Bobby Reynolds meunang kana Go Soeda / Citakan:Country data GBR James Ward (skor 6–2, 6–4)


text:
Jalan tol Jakarta - Tangerang
Jalan tol Jakarta - Tangerang nyaeta jalan tol nu ngahubungkeun Jakarta jeung wilayah Tangerang. Mulai ti daerah Tomang, Jakarta Kulon dugi ka wilayah Bitung, kotamadya Tangerang.
Gerbang tol[édit | édit sumber]
- Kebon Jeruk
- Kanggo kendaraan nu bade lebet atawa kaluar, ka atawa ti Kebon Jeruk, Jalan Panjang, Kedoya.
- Meruya
- Kanggo kendaraan nu bade lebet atawa kaluar, ka atawa ti Meruya, Srengseng, Kembangan.
- Simpang susun Kebon Jeruk
- Nyambung ka Jalan tol JORR
- Karang Tengah
- Gerbang tol mayar
- Alam Sutera
- Kanggo kendaraan nu bade lebet atawa kaluar, ka atawa ti Alam Sutera, Jombang.
- Tangerang (Serpong)
- Kanggo kendaraan nu bade lebet atawa kaluar, ka atawa ti Tangerang, Cikokol, Serpong.
- Karawaci
- Kanggo kendaraan nu bade lebet atawa kaluar, ka atawa ti Karawaci, Cimone, Legok.
- Bitung (Tangerang Kulon)
- Kanggo kendaraan nu bade lebet atawa kaluar, ka atawa ti Bitung.


text:
"Ongkos-ongkos kitu, bisa kagantian. Tapi kasono Ema jeung Abah, moal bisa disisilihan. Kaluar duit gedé gé moal panasaran asal Nanang merlukeun balik sabulan sakali."
Enya kuring téh anak tunggal, teu adi teu lanceuk. Anu matak pantes, kanyaah indung jeung bapa, sakapeung mah sok asa kaleuleuwihan. Ari kuring lain teu sono. Tapi waktu samporét. Jeung keukeuh, haté mah teu téga baé, mun abah ngagantian urut ongkos téh.
Balik kuliah, nyampak di imah Si Tante nu dianjrékan ku kuring, ngasongkeun surat.
"Serat ti mana, Tante?" cék kuring.
"Ti lembur, Nang," témbalna.
"Ooooh ...." ceuk kuring bari nampanan surat.
Geuwat sisi amplop ku kuring disoéhkeun, eusina dicabut, bray dibébérkeun;
Nanang ...
Kumaha cageur? Abah jeung Ema gé Alhamdulillah teu salésma-salésma acan. Ku naon bulan ieu mah rada telat? Iraha Nanang rék balik ka lembur?
Perluna mah Nang, Abah rék tamada ka hidep. Éta mah rék dibeureum, rék dihideung, da kudu kitu cék paréntah Désa. Kamar hareup nu biasa paragi Nanang, dipaké ku Guru Inpres. Tadina mah Abah jeung Ema gé teu mikeun, tapi ari dipikiran deui, itung-itung timbal balik. Hidep cicing di imah batur, Abah kacicingan ku batur, sugan wéh ari Abah jeung Ema nyaah ka batur mah, hidep gé dipikanyaah ku batur.Tapi Abah jeung Ema gé teu lepas tina kawijaksanaan hidep. Ari kira-kira teu panuju mah, leuwih hadé mah balik heula ka lembur. Atuh satuluyna mah pék uruskeun ka Désa, da geuning Lurah gé ari nyanghareupan hidep langsung mah, sok rada béda. Teu siga ka Abah, sok rada wani.
Sakieu we heula, Nang. Ulah henteu kudu merlukeun, balik heula.
Nu sono ka hidep Abah jeung Ema.
Leng kuring ngahuleng. Tungtungna mah jadi ambek ka Lurah, asa diteungteuinganan. Geus puguh keur jaman Pemilu mah dipikangéwa, dicuriga milu ngampanyeukeun Partai Politik. Ayeuna kamar kuring pisan nu jadi sasaran, kalawan satengah maksa. Rék dikamanakeun hak azasi kuring? Awas manéh Lurah!
Harita kénéh kuring gesat-gesut dandan. Baju dua stel diasupkeun kana tas. Sanggeus amitan ka Si Tante, kencling indit, rék muru Stasion beus.
Kasampak Ema jeung Bapa keur di dalapur. Teu poho méméh tunya-tanya téh, munjungan heula.
"Jam sabaraha ti ditu, Nang?" Abah ngabagéakeun.
"Bada Lohor, Bah," ceuk kuring bari gék diuk dina dipan paranti ngarobrol, didapur.
"Kamar Nanang wayahna di tukang deukeut padaringan. Buku-buku kabéh geus dipindahkeun, ngan nu acan téh gambar-gambar nu narempel na bilik", cek indung kuring.
Kuring teu werat méré koméntar. Nu puguh mah ujug-ujug mentegeg. Asa dijajah. Si Guru na deui teu boga perasaan. Cik kahayang téh, ari numpang mah, tong sangeunahna. Sémah mah di kamar tukang gé teu nanaon. Olo-olo!
Ongkoh Lurahna deui, teu jeung adeuh! Abong-abong keur nyekel kakawasaan, sangeunahna pisan. Awas manéh Lurah! Didamprat siah ku aing!
"Ari ayeuna keur ka mana Si Guruna, Bah?" cék kuring ujug-ujug sugal.
"Keur ka mana nya Ma?" Abah kalah nanyakeun ka Ema.
"Apan ngajar soré ... Engké balikna téh méméh magrib...", témbal Ema.
"Di mana ngajarna téh, Ma?" kuring beuki keuheul.
"Di Lembur Cangkring, Nang", tembal Ema.
"Perlu disusul. Disusul ku abdi Ma. Asa teungteuingeun! Kahayang téh ari sémah mah kudu ngarti! Ulah réa ceta! Pan Abah jeung Ema gé terang, éta téh kamar kadeudeuh abdi? Meunang mémérés. Meunang ngabebetah. Kumaha mun aya babaturan abdi nu hayang nyaba ka dieu? Rék di mana saréna? Moal enya rék diteundeun gigireun padaringan? Bérés éta, abdi rék tuluy nepungan lurah!"
Ema jeung Abah teu ngawaler pasemonna alum, pikarunyaeun. Abah neuteup lalangit dapur, Ema kusay-kusey nyonyoo sisi sinjangna.
"Teu kudu disusul ayeuna. Nang. Engké gé balik...", saur Abah bari angger neuteup lalangit dapur.
"Enya, Nang anggursi geura dahar heula. Kabeneran aya pais lélé kabeuki Nanang. Geura tunda heula tasna ka kamar …", Ema mairan.
Rada ogé haté kuring kapepes, teu ngentab teuing kawas tadi. Enya kétah engké gé balik. Keun siah! Pokona rék laklak dasar. Da bongan Abah masrahkeun ka kuring. Perlu gelut, nya gelut. Demi keur ngabéla hak azasi.
Nungguan nepi ka waktu magrib, asa sataun. Sakitu geus kaselang ku dahar, ngaroko, solat Asar, ngaroko deui, ngopi ngaroko deui, leng wéh tunduh. Bari kuraweud, bleg kuring satengah ngabeubeutkeun manéh kana ranjang di kamar anyar kuring.
Der soré-soré gé maké kudu ngimpi sagala. Di dituna téh nyarékan Lurah, nyarékan guru Inpres sagala. Ngimpi dipatil lele. Ngimpi teu paruguh. Terusna mah poho deui.
"Nang Nanang ... geus Magrib Nang ....", sora Ema mencrong sisi ranjang. Panonna liuh pinuh ku kadeudeuh. “Geus balik Si Guru téh Ma?"
"Sssssst! Aya di kamarna keur solat!" Ema ngahuit ku haréwos.
Baruk? Kamarna? Puguh kamar aing! Ingkeun siah! rék diusir ku aing!
"Geura ka cai, Nang. Bisi kaliwatan waktu", saur Ema bari ngoloyong.
Sanggeus heuay sakali, kuring gigisik. Bari rada horéam, jarigjeug-jarigjeug kuring ka kamar mandi.
Sakitu keur kareuheulna, werat ogé hahariringan. Lagu "Kembang balebat" ngan apal sapotong, kaditunakeun mah disambung ku nunang-nunaning.
Beres mandi, terus abdas. Jetrék selot panto kamar mandi dibetot satakerna. Cleng ... kuluntang ninggang badeng.
"Nanaonan, Nanang?" Ema nyeukseukan di dapur.
"Selot coplok, Ma...", témbal kuring halon.
"Benerkeun?!" Ema nyentak.
"Ké tas salat," témbal kuring bari rusuh kaluar.
Sup ka kamar, cungas-cingeus sakeudeung. Ceg kana sajadah, bar diamparkeun. Gesat-gesut dangdan, rap disamping, bes dikopéah. Usoli wéh.
"Sajeroning Solat, haté mah teu panceg. Komo barang ngadéngé sora Ema ngomong ka hiji awéwé mah, Al Fatihah gé bulak-balik teu puguh. Duh hapunten Gusti, Solat kuring teu panceg. Ebat.
Dina rokaat katilu, pikiran rada dipuseurkeun. Unggal babacaan Solat ditarjamahkeun na haté. Pikiran manteng ka Gusti Allah, sangkan Solat ieu bisa ditarima sarta kacatet ku Malaikat.
Tapi keukeuh sora Ema kadenge baé: "Geura tuang heula, Neng..."
"Mangga..., Bu...", témbal sora awéwé halimpu.
Solat keukeuh ebat, dipanceg-pancegkeun ogé. Tungtungna mah teu wiridan-wiridan acan, geuwat wéh bijil ti kamar, panasaran.
Barang srog ka tengah imah, kuring ngagebeg, rey beungeut asa paranas ting sariak. Kumaha teu rék kitu,
"Si Guru" téh mencrong ka kuring, terus nyampeurkeun bari solongkrong ngajak sasalaman.
"Nepangkeun..., Hilda...," sorana halimpu.
"Nanang Mulyana...,” cék kuring gugup.
Kumaha teu rék gugup, Si Guru téh wanoja nu cék panenjo kuring mah kacida geulisna. Dangdananana kaasup ngota, sanajan basajan potonganana.
"Pek rék dahar mah, Nang. Baturan Neng Guru...", cék Ema ka kuring. Kuring beuki gugup. Ema imut.
"Ari Abah ka mana, Ma?" cék kuring tamba éra.
"Di tajug rék terus kumpulan, cenah. Ka imah Wakil," tembal Ema bari terus ngoloyong ka tepas imah.
"Di tengah imah kuring juntang-janteng teu puguh, "Si Guru" miheulaan diuk na korsi meja makan.
"Sok atuh, Kang Nang...", pokna bari mangedukkeun sangu keur kuring.
"Wios, keun ku abdi...", ceuk kuring bari rék ngarebut piring alas. Tapi manéhna keukeuh hayang nyadiakeun alas keur kuring. Tungtungna mah éléh déét, gék kuring diuk peuntaseun manéhna, nyanghareupan idangan bari tungkul.
Piring alas keur kuring geus ditunda hareupeun. Manéhna terus ngeduk sangu keur piring alasna. Kuring héran, bet manéhna mah teu bangun gugup. Kalem wéh kawas "tuan rumah".
Basa kuring tungkul baé, manéhna ngomong semu nu heureuy: "Kade sendok kahuapkeun, Kang Nang."
Puguh wéh kuring jadi ruy-rey éra. Da saenyana atuh, huap téh jadi teu paruguh. Untung teu kana mata oge tah séndok téh. Ih geulis-geulis resep banyol! Geus wéh aing jadi leuwih gugup. Si ... Si mencrang téh siah!
Dahar karasana teu puguh lar supna. Unggal rada tanggah, kuring teu kuat lila pateuteup jeung panonna nu cureuleuk. Jantung asa coplok mun kaparengan manéhna imut. Napsu tadi sore, lus-les laleungitan, kuring bobor karahayuan. Éléh jajatén, murungkut kawas hayam jago pacundang.
Rérés dahar, kuring geuwat cengkat. Manéhna imut deui. Jantung beuki ngaguruh, tingsérédét. Naha bet jadi kieu? Geuwat kuring asup deui ka kamar, cungas-cingeus. Porosot samping sarung diudar, terus diganti ku calana panjang. Kopéah dialungkeun kana luhureun kasur. Sewuk nyisiran. Dangdak-déngdék, siiip... weh!!!
Barang rék kaluar, sup Ema asup, bari pok nanya:
"Arék, ka Lurah téh, Nang?"
"Horéam ah, Ma...", témbal kuring bari seuri.
"Naha?" Ema naros bari gumujeng.
"Laleuleus," tembal kuring saengangsa.
"Ari ayeuna rék ka mana nyah?"
"Moal ka mamana".
"Geuning dangdan?" Ema ngadesek kuring.
"Ihhhh... ari Ema. Ambéh rada gaya wéh ieu mah. Éra atuh ku Neng Guru, moal enya aya Mahasiswa sendal-sendul siga gémbél", témbal kuring rada keuheul.
"Oooh ... rék nyinting nyah?" Saur Ema bari gumujeng, terus ngoloyong.
Sigana mah kuring téh ari aya di lembur, tara betah di imah. Peuting harita mah asa dipancir kana korsi.
Neng Guru ngobrolna lancar teu asa-asa. Ti mimiti ngobrolkeun sual ngajar, tepikeun ka nyaritakeun suka dukana jadi Guru, kuring ukur molohok mata simeuteun, asa ngimpi nyanghareupan widadari.
Tadina mah di lembur téh rék sapoé, diitung-itung geus saminggu leuwih. Ka Neng Guru bororaah hayang ngusir, mun bisa mah sina salilana ngeusian kamar kuring. ***
(Kungsi dimuat dina Manglé No. 657 ping 16 Nopember l978)


text:
Héjo
Héjo mangrupa warna nu ilahar katempo di alam. Loba tutuwuhan katémbong héjo utamana kusabab ayana sanyawa kimia nu katelah klorofil. Cahya srangéngé nu katempo ku urang ti Marcapada balukar ayana atmosfir jeung sababaraha hal lian sok katémbong héjo.
Sinar héjo mibanda panjang gelombang 520-570 nm, mangrupa salah sahiji warna primér tambahan, komplemén magenta. Loba ogé seniman nu tetep ngagunakeun téori warna tradisional nu nganggap yén komplemén héjo mah beureum.
Jalma nu lolong kana warna beureum-héjo mindeng bisa kénéh ngabédakeun antara dua warna ieu, tapi mun jeung warna séjén sok lieureun. Misalna warna héjo caang jeung konéng, héjo kolot jeung coklat.


text:
Kabupatén Bekasi
- Pikeun arikel kota nu ngaranna sarua, tempo Kota Bekasi.
Kabupatén Bekasi mangrupa hiji kabupatén di Propinsi Jawa Barat, Indonésia.
Sajarah[édit | édit sumber]
Dina catetan sajarah, ngaran "Bekasi" boga harti jeung nilai anu has. Nurutkeun Poerbajakarta-, ahli Basa Sansakerta jeung Jawa Kuna - Asal kecap Bekasi, sacara filosofis asalna tina kecap Chandrabhaga. Chandra hartina "bulan" (dina basa jawa kuna, sarua jeung kecap sasi) jeung bhaga hartina "bagian". Jadi, sacara étimologis kecap Chandrabaga hartina bagian tina bulan. Kecap Chandrabhaga robah jadi Bhagasasi nu pangucapana sok disingket jadi bhagasi. Kecap Bhagasi ieu dina palafalan basa Walanda osok ditulis "Bacassie" terus robah jadi Bekasi nepi ka ayeuna. Bekasi dipikawanoh salaku "Bumi Patriot", nyaéta hiji wewengkon nu dijaga ku para pahlawan. Maranéhna berjuang didinya nepi ka titik paméakana pikeun mertahankeun nagarana jeung ngarebut kamerdékaan ti nu ngajajah
Géografis[édit | édit sumber]
Kabupatén Bekasi mangrupakeun salah sahiji kabupaten di Jawa Kulon, nu boga wates antarana :
- Kalér : Laut Jawa
- Kidul : Kabupaten Bogor
- Kulon : DKI Jakarta jeung Kota Bekasi
- Wétan : Kabupatén Karawang
- Koordinat : 1060 58’ 5” – 1070 17’ 45” BT jeung 05054’ 50” – 060 29’ 15” LS.
- Suhu rata-rata : 28-32C
- Cuarah Hujan : 86,37mm (Taun 2006)
- Rata-rata poé hujan : 60,48mm (Taun 2006)
- Luhur lokasi : 0 – 115m
- Kamiringan : 0 – 250.
Transportasi[édit | édit sumber]
Bekasi mangrupa bagian ti kawasan Jabotabek (kiwari jadi Jabodétabek). Bekasi diliwatan ku jalan tol Jakarta-Cikampék.
Perékonomian[édit | édit sumber]
Loba industri manufaktur ayana di Bekasi, diantarana kawasan Jababéka Cikarang, MM2100, jeung sajabana.
Sumber Rujukan[édit | édit sumber]
- (id)Situs Resmi Provinsi Jawa Barat diakses 4 Agustus 2015
Tumbu luar[édit | édit sumber]
- Sundanet Sajarah Bekasi nu kungsi jadi Ibukota Tarumanagara
- Situs Resmi Provinsi Jawa Barat


text:
Maroon 5
Maroon 5 nya éta grup musik pop rock asal Los Angeles, kalifornia, Amerika Serikat kalayan anggota Adam Levine (vocal, gitar), James Valentine (gitar, backing vocals), Jesse Carmichael (keyboard, backing vocals), Mickey Madden (bass, backing vocals) jeung Matt Flynn (drum)[1]. Saacan resmi jadi Maroon 5, ieu grup musik dingaranan Kara's Flower dina taun 1995[2]. Nalika masih kénéh maké ngaran Kara's Flower, Adam Levine dkk kungsi nyieun album di taun 1997, harita posisi drummer dieusian ku Ryan Dusick anu kaluar taun 2006 terus digantikeun ku Matt[2]. Ngaran Maroon 5 diresmikeun taun 2001,bareng jeung asupna James ka ieu grup[2]. Maroon 5 kasohor ku lagu andalanna Harder to Breathe, This Love, She Will Be Loved, Sunday Morning jeung Makes Me Wonder[1].
Diskografi[édit | édit sumber]
Album SOngs About Jane dirilis taun 2002, diteruskeun ku album It Won't be Soon Before Long taun 2007[2][1]. Ngaliwatan 2 album ieu jeung singlena, Maroon 5 meunang sababaraha panglélér, diantarana: Grammy Award pikeun Best New Artist, Grammy Award pikeun Best Pop Performance By A Duo Or Group With Vocal kalayan lagu This Love, jeung panglélér séjénna[1]. Taun 2010 kamari, Maroon 5 ngarilis album Hands All Over[2].


text:
1Geus kitu, breh, Anak Domba tea ngadeg di Gunung Sion. Eta Anak Domba teh disarengan ku saratus opat puluh opat rebu jelema, anu tarangna masing-masing ditulisan jenengan Anjeunna jeung jenengan Rama-Na. 2Di sawarga kadenge aya anu ngaguruh, lir sada curug gede jeung sada gulugurna guludug. Ari sorana tinanding kacapi loba anu keur ditabeuh. 3Jelema anu saratus opat puluh opat rebu tea nyanghareup ka singgasana, ka mahluk nu opat, jeung ka dua puluh opat sesepuh. Breng ngawihkeun hiji pupujian anyar. Anu bisa ngawihkeun eta pupujian teh, ngan maranehna wungkul, nya eta anu geus ditebus ti dunya. 4Da maranehna mah, hirupna teh henteu ngotoran dirina ku awewe-awewe, suci kawas parawan. Maranehna ngingiring bae ka Anak Domba tea ka mana bae. Kabehna beunang nebus ti antara manusa, dijadikeun cikal-cikal anu pangheulana disanggakeun ka Allah jeung ka Anak Domba. 5Maranehna mah, tara pisan ngucapkeun bohong, beresih taya kuciwana. 6Breh deui, aya hiji malaikat keur ngalayang di angkasa, mawa Injil abadi, embarkeuneun ka pangeusi bumi: Ka sakabeh bangsa, seler-seler bangsa, kaom-kaom, jeung ka rupa-rupa basa. 7Seug eta malaikat cumeluk: “Masingna gimir ku Allah! Agungkeun Mantenna! Sabab ayeuna, enggeus mangsana Mantenna nerapkeun hukum adil-Na. Geura sumembah ka Mantenna anu ngajadikeun langit, bumi, laut, jeung sakabeh sumber cai!” 8Breh, aya deui hiji malaikat, nu kadua, nyusul bari cumeluk: “Geus tumpur! Geus tumpur Babul nagara gede, tukang ngaloloh bangsa-bangsa ku lampah kamasiatanana!” 9Breh, aya hiji deui malaikat, nu katilu, nyusul anu kadua bari cumeluk: “Anu nyarembah ka sato jeung ka arcana, anu marake tandana dina tarang jeung leungeun, 10bakal dicekok ku anggur bebendu Allah, keras teu dicampur ku nanaon! Anggur bebendu Allah geus dicicikeun kana lumur bebendu-Na! Maranehna baris disiksa ku seuneu walirang, disaksian ku malaikat-malaikat saruci jeung ku Anak Domba. 11Haseup seuneu panyiksana, meledug salalanggengna. Nu nyarembah ka sato katut arcana, jeung anu marake tanda ngaranna, baris disiksa beurang peuting teu eureun-eureun!” 12Ieu ngingetan ka anu aribadah, anu nurut kana timbalan Allah jeung satia ka Isa, supaya tigin dina imanna. 13Geus kitu, simkuring digentraan ti sawarga, saur-Na: “Tuliskeun: Ti semet ayeuna, estu bagja anu paehna dina kamanunggalan jeung Gustina.” Diwaler ku Ruh: “Saestuna! Maranehna baris reureuh tina kacape; ganjaran tina buah-buah pagaweanana anu hade, tangtu baris katarima.” 14Breh, aya mega bodas. Dina eta mega aya nu calik, mangrupi manusa. Mastaka-Na, nganggo makuta emas; panangana-Na, nyepeng arit seukeut. 15Breh deui, aya hiji malaikat kaluar ti Bait Suci; tuluy eta malaikat cumeluk ka Nu calik dina mega bodas: “Sumangga pibuateun geura kawitan, babad ku arit. Bumi parantos asak, parantos waktosna dipibuatan!” 16Anu calik dina mega ngababadkeun arit-Na, bumi mimiti dipibuatan. 17Breh, aya hiji deui malaikat, anu kaluar ti Bait Suci di sawarga. Ieu oge mawa arit. 18Aya keneh hiji deui malaikat anu purah ngajaga seuneu; eta malaikat teh, kaluar ti jero mezbah, cumeluk ka malaikat nu nyekel arit: “Arit andika geura gunakeun, pake mupu buah anggur, keureutan ranggeuyanana sabab geus arasak!” 19Tuluy malaikat teh ngulangkeun aritna ka bumi, ngeureutan ranggeuyan anggur. Buah anggurna dialung-alungkeun kana bak pameresan anu gede pisan anu jadi perlambang bebendon Allah. 20Anggur teh, diperes di luar kota; tapi barang diperes, nu kaluar tina pameresan teh getih, anu nepi ka jadi walungan getih: Panjangna tilu ratus kilometer, jerona sameter satengah.
Copyright
Learn More


text:
Jéngkol
Jéngkol (Archidendron pauciflorum, sinonim: A. jiringa, Pithecellobium jiringa, sarta P. lobatum) nyaéta tutuwuhan has di wewengkon Asia Tenggara. Sikina dipikaresep di Malaysia, Thailand, jeung Indonésia keur bahan kadaharan. Buahna mangrupa peuteuy sarta bentukna gepéng meulit ngabentuk spiral, boga warna layung kolot. Siki jéngkol boga kulit ari nu ipis jeung warnana coklat ngagurilap. Jéngkol bisa ngabalukarkeun bau nu teu ngeunah dina cikiih sanggeus dikokolakeun sarta diprosés ku peujit, utamana lamun didahar atah.
Lantaran rasana anu has, jéngkol jadi salah sahiji kadaharan favorit di Indonésia[1]. Harga jéngkol kungsi ngéléhkeun harga daging sapi, nyaéta nepi kana Rp.60.000 lantaran langka sumebarna di pasar[2]. Langkana jéngkol di pasar téh lantaran populasina beuki ngurangan, sedengkeun anu ngabudidayakeunna saeutik pisan[3].
Pamangpaatan[édit | édit sumber]
Siki jéngkol biasa didahar atah atawa dikokolakeun (biasana disemur, sarta dipikawanoh ku urang Sunda minangka ati maung atawa "ati macan"). Sikina beyé sarta hipu. Tékstur ieu pisan anu ngajadikeun jéngkol dipikaresep.
Sajaba disemur, siki jéngkol ogé bisa dijieun jadi kiripik kawas emping nu dijieun tina tangkil, ku cara ditutu/digencét nepi ka gepéng, digaringkeun sarta digoréng maké minyak panas.
Akibat goréng tina bauna sabenerna bisa dikurangan ku cara dikeueum atawa dikulub.
Jéngkol jeung gangguan kaséhatan[édit | édit sumber]
Sajaba bau, jéngkol bisa ngaganggu kaséhatan hiji jalma alatan konsumsi nu kaleuleuwihi nu ngabalukarkeun numpukna kristal dina saluran cikiih, anu disebut "jéngkoleun". Jéngkoleun kajadian alatan jéngkol ngandung réa asam jéngkolat sarta hésé puyar dina cai nu PHna haseum. Konsumsi jéngkol nu kaleuleuwihi baris ngabalukarkeun kawangunna kristal sarta ngaganggu kiih.
Sanajan kitu, jéngkol dipikanyaho bisa nyingkahan diabétes sarta alus pikeun kaséhatan jantung[4]. Tangkal jéngkol dianggap ogé miboga kamampuh nu hadé pikeun nyerep cai taneuh sahingga méré mangpaat dina konsérvasi cai di hiji tempat.
Rujukan[édit | édit sumber]
- ↑ Jengkol dan Pete, Aje gile(diakses 14 Méi 2015)
- ↑ Ternyata ini penyebab jengkol langka dan mahal (diakses 10 Méi 2015)
- ↑ Agus Prajino. 2013, National Geographic Populasi langka, jengkol menghilang(diakses 14 Méi 2015)
- ↑ Manfaat jengkol untuk diabetes, jantung ibu hamil (diakses 14 Méi 2015)